Održana manifestacija "Sabor vodeničara i pomeljara" u Bistrici\nOd Homolja do Stiga zavičajno kolo igra\nŽumerijada u Kladurovu\nSajam poljoprivredne mehanizacije i etno izložba\n5. Prolećni festival cveća\nU Bistrici održan Sabor pomeljara i vodeničara\nU Petrovcu se kolo rаzigrаlo - PRASIĆIJADA\nSajam poljoprivredne mehanizacije i etno proizvoda\nTurnir u malom fudbalu Petrovac na Mlavi\nBAČIJADA - Sabor Bačijara\nŽumerijada je takmičarska manifestacija u spremanju žmara, autentičnog vlaškog jela.\nU organizaciji Mesne zajednice Kladurovo, Udruženja žena „Zlatne ruke“ i Kulturno umetničkog društva „Izvor mladosti“ iz Kladurova, a pod pokroviteljstvom opštine Petrovac na Mlavi i Nacionalnog saveta Vlaha, u nevelju 24 jula po sedmi put održana je tradicionalna manifestacija „Žumerijada 2016“ koju Kladurovci organizuju u sklopu Kladurovskog leta.\nŽumerijada je takmičarska manifestacija u spremanju žmara, autentičnog vlaškog jela. To takmičenje već nekoliko godina okuplja meštane i goste sa ciljem da pripreme ovo tradicionalno jelo, a zatim i da ga degustiraju.\nTajnu spremanja žmara poznaju isključivo meštani, dok šira javnost zna samo da je u pitanju kuvanje ovčijeg mesa u velikim kazanima, koje se tokom pripreme sitni i vraća na vatru.\nPriprema tog jela traje i po 16 sati i tek tada je žumara spremna za posluženje.\nTreće mesto na takmičenju u spremanju žmara osvojili su Boban i Slaviša Marković iz Ranovca, drugo Miladin Sulimanović iz Kladurova, a prvo mesto Dragi Petrović, takođe iz Kladurova.\nPripremljeno je više od jedne tone žmara, a jelo je posle degustacije uglavnom prodato posetiocima manifestacije.\nBesprekorno organizovana manifestacija ponovo je okupila veliki broj posetilaca, učesnika i udurženja žena iz svih krajeva Srbije.\nUdruženje žena „Zlatna ruke“ je i ove godine odigralo važnu ulogu u organizaciji, a gošće su im bile udruženja iz Alibunara, Vrnjačke banje, Niške banje, Dolova, Žagubice, Laznice, Kobilja, Ranovca, Kamenova.\nUdurženja su ispred Vlaške etno kuće u Kladurovu organizovalaprodajnu izložbu starih jela i rukotvorina. Etno kuća koju su vredne članice udruženja žena iz Kladurova potpuno opremile u starom, etno stilu, ove godine je primila i svoje prve goste. Krajem juna gosti u kući su bili master studenti Fakulteta dramskih umetnosti koji su nekoliko\ndana vršili istraživanja o kulturi, tradiciji i životu Vlaha u ovom kraju Srbije. Grupa studenata bila je predvođena akademskom glumicom Jelisavetom Karadžić koja je poreklom iz sela Kamenova.\nUz takmičenje, manifestaciju krasi i bogat kulturno-umetnički program, koji se odvija na letnjoj pozornici ispred Doma kulture u Kladurovu.Učestvovala su društva sa teritorije cele Srbije.\nManifestaciji su prisustvovali predsednik Vlaškog nacionalnog saveta, Radiša Dragojević, predsednik SO Petrovac na Mlavi, Milanče Aćimović, zamenici predsednika opštine Saša Živojinović, Miodrag Radišić i Boris Gvozdić, kao i direktori javnih preduzeća i ustanova.\n7. Prolećni Festival cveća\nU Stamnici održan 13 Sabor bačijara\nTuristička organizacija opštine Petrovac na Mlavi na 1.Međunarodnoj konferenciji turizma i investicija "Banja Luka 2018"


Jokan nastavlja sa sjajnim rezultatima, pobedio i Njukasl - Sportske.net\nJokan nastavlja sa sjajnim rezultatima, pobedio i Njukasl\nBez naših fudbalera danas u Čempionšipu, ali je zato Slaviša Jokanović ponovo obradovao navijače Fulama.\nNjukasl ima "novog Širera"!Neumorni vezista napušta "Svrake"?!"Fejsbuk liga" - Ko ima najviše lajkova u Premijer ligi?"Svrake" otimaju od Jokana?FA kup - Preokret Lestera na "Gudisonu", povreda Mitrovića\nSlaviša Jokanović i Fulam nastavljaju da ruše ekipe u Čempionšipu, nakon nešto slabijeg starta sezone.\nEkipa sa "Krejven Kotidža" danas je slavila protiv Barnslija sa 2:0, a strelci su bili Martin iz penala i Meloun u 55. minutu meča.\nBila je ovo deseta pobeda Fulama u sezoni, sada se nalaze na 8. mestu pošto su pretekli Barnsli u borbi za plej-of.\nVladimir Stojković je ponovo bio rezervni golman u Notingemu, gledao je meč protiv Birmingema sa klupe, a utakmica je završena bez golova, bilo je 0:0.\nNjukasl je uspeo da slavi protiv Brentforda sa 1:2, a Aleksandar Mitrović nije bio ni među rezervama zbog povrede.\nGolove za goste u pobedi postigli su Gejl i Marfi, a za Brentford je jedini strelac bio Lase Vibe.\nU ostalim mečevima u Čempionšipu u utakmicama igranim od 16 časova Vigan je pobedio Barton sa 2:0 u gostima, Ipsvič je savladao Blekburn sa 3:2, Preston je bio bolji od Brajtona sa 2:0, Roteram od Noriča sa 2:1 i Šefild od Hadersfilda sa 2:0.


Produžen rok trajanja koncesije | MINA\nNaslovnica MINA Business Produžen rok trajanja koncesije\nPodgorica, (MINA-BUSINESS) – Vlada je produžila rok trajanja koncesije za detaljna geološka istraživanja i eksploataciju pojave nemetalične mineralne sirovine tehničko-građevinskog kamena Lješnica-Bioče u Bijelom Polju.\nIz Vladine Službe za odnose sa javnošću saopšteno je da je Vlada usvojila informaciju o realizaciji obaveza iz ugovora o koncesiji za detaljna geološka istraživanja i eksploataciju pojave nemetalične mineralne sirovine tehničko-građevinskog kamena Lješnica-Bioče, donijela odluku o produženju roka koncesije i prihvatila aneks ugovora o koncesiji.\n“Ocijenivši zahtjev koncesionara kompanije Montenegroput za produženje opravdanim, Vlada je odlučila da se rok trajanja koncesije produžava za polovinu roka utvrđenog ugovorom i trajaće do 7. oktobra 2025. godine”, navodi se u saopštenju.\nVlada je danas, bez održavanja sjednice, usvojila izvještaj o realizaciji akcionog plana za sprovođenje Strategije razvoja mikro, malih i srednjih preduzeća u Crnoj Gori od 2018. do 2022, za prošlu godinu.\n“Analizom ostvarenih strateških ciljeva, mjera i aktivnosti je konstatovano da je od ukupno 188 aktivnosti, 167 uspješno realizovano ili se realizuje u kontinuitetu, dok 21 aktivnost nije realizovana zbog nedostatka finansijskih sredstava, odlaganja realizacije iz objektivnih razloga, neophodnosti završetka prethodno započetih aktivnosti, što predstavlja 88,83 odsto ispunjenosti ukupno planiranih aktivnosti predviđenih za prošlu godinu”, precizirali su iz Vlade.\nU pogledu utroška finansijskih sredstava, istaknuto je da je od ukupno planiranih 249,43 miliona EUR realizovano ukupno 259,74 miliona EUR, što predstavlja veći utrošak od 10,31 milion EUR, do kojeg je došlo zbog povećanog plasmana povoljnih finansijskih sredstava za pružanje podrške crnogorskoj privredi, bolje iskorišćenosti EU fondova i donatorskih sredstava.\nVlada je usvojila izvještaj o realizaciji akcionog plana od 2016. do ove godine za sprovođenje Strategije razvoja energetike do 2030. godine, za prošlu godinu.\nU izvještaju je navedeno da se sveobuhvatnom analizom dostavljenih podataka može zaključiti da se u okviru izvještajnog perioda sproveo veliki broj aktivnosti koje su doprinjele ostvarenju zacrtanih ciljeva Crne Gore u oblasti energetike, odnosno povećanje sigurnosti snabdijevanja energijom, korišćenja obnovljive energije, unapređenje energetske efikasnosti, privlačenje investicija i razvijanje tržišne konkurencije.\n“U dijelu povećanja sigurnosti snabdijevanja energijom se intenzivno radilo na unapređenju cjelokupnog sistema, posebno kroz realizaciju projekata izgradnje i rekonstrukcije primarne i sekundarne distributivne elektroenergetske mreže”, dodali su iz Vlade.\nPored toga, ističe se da su pozitivni efekti koji su ostvareni uvođenjem savremenog sistema za mjerenje na smanjenje gubitaka na elektrodistributivnoj mreži Crnogorskog elektrodistributivnog sistema (CEDIS).\n“U pogledu povećanja korišćenja obnovljivih izvora realizovano je više projekata od kojih su najznačajniji završetak izgradnje dvije vjetroelektrane ukupne instalisane snage od 118 megavati (MW), kao i otvaranje novog poglavlja u smislu investiranja u obnovljive izvore energije na temelju tržišnih principa sa finansijsko održivim kriterijumima”, zaključuje se u saopštenju.


OMLADINCI GRBLJA KOBNI ZA TIMOVE IZ VRHA TABELE - Radio Kotor\nOmladinci „Grblja“ u 8.kolu grupe A, pobijedili su ovih dana u Radanovićima „Budućnost“ 3-2 i tako još jednom dokazali da znaju da igraju sa ekipama iz vrha tabele.\nNaime,“trikolori“ su prehodno bili bolji i od „Koma“.\nTrener ove darovite generacije fudbalera, Aleksandar Pejović,koji je inače na čelu mlađih selekcija u prvoligašu iz našeg grada,kaže da ga raduju ove pobjede, jer su one dokaz da se u klubu radi dobro.\n„Utakmica protiv Budućnosti je protekla u fer i sportskom nadmetanju,obije ekipe su pokazale visok stepen taktičke obučenosti i fizičke pripremljenosti i mogu reći da je pobijedila bolja ekipa i to s ponosom ističem.\nPosljednjih godina, kadeti i omladinci Grblja konstatno igraju u A grupi i pokazatelj su da u klubu posebnu pažnju poklanjamo mlađim kategorijama.\nProtiv Budućnosti za našu omladinsku ekipu nastupili su Nikola Braletić i Nemanja Carević,koji su 2004.godište,a i u kadetima i u omladincima imaćemo ove sastave i u narednoj sezoni.\nU omladincima Grblja igraju i igrači koji su došli iz Bokelja i Budve i to je kuriozitet, da smo iz tri centra okupili ekipu, što govori da su vrata našeg kluba svima otvorena i da ovi momci sa radošću nastupaju za Grbalj“, dodao je šef mladog pogona u OFK Grbalj.\nGolove za omladince Grblja protiv Budućnosti dali su Miloš Perović dva i Momčilo Popović jedan.\nNa tabeli Omladinske lige vodi Kom,Iskra je druga,Budućnost treća,Podgorica četvrta,Sutjeska peta,OFK Titograd šesti, Grbalj sedmi i Petrovac osmi.\nU narednom kolu izabranici Aleksandra Pejovića gostuju ekipi Podgorice.


Vojvodina: Lokalne samouprave sve zatvorenije za novinare - Društvo - Dnevni list Danas\nPočetna » Društvo » Vojvodina: Lokalne samouprave sve zatvorenije za novinare\nLokalne samouprave u Vojvodini su iz godine u godinu sve zatvorenije prema medijima, a problem se naročito uvećao nakon što je istekao mandat povereniku za informacije od javnog značaja Rodoljubu Šabiću, naveli su u razgovoru za agenciju Beta istraživački novinari iz Vojvodine.\n0Piše: Beta 13. juna 2019.\nFoto: Dragan Antonić/ FoNet\n„Lokalne samouprave su poslednjih godina na minimumu otvorenosti prema medijima, a situacija se dodatno pogoršala otkako ’nema Šabića’. Neke opštine još uvek šalju skupštinski materijal, što je uobičajena dugogodišnja praksa i to je sve“, kazala je novinarka iz Vrbasa Ranka Ivanoska, ovogodišnja dobitnica specijalne plakete Nezavisnog udruženja novinara Srbije za istraživačko novinarstvo.\nPrema njenim rečima, od strane lokalnih vlasti u opštinama zapadne Bačke, iz kojih ona izveštava, nema saopštenja za javnost, nema konferencija za medije, a pojedini funkcioneri „krišom, pod šifrom nezvanično“, odgovaraju na novinarska pitanja.\n„Podsećam da je ostavka predsednika opštine Kula Perice Videkanjića prošle godine, koja je bila uslov za raspisivanje četvrtih vanrednih izbora u Kuli, ostala tajni dokument, a ni predsednik ni ostali funkcioneri nisu odgovorili na najprostija pitanja, kada je podneta ostavka i zašto. Mrak je, dakle, sve gušći“, navela je Ranka Ivanoska, novinarka Vojvodjanskog istraživačko-analitičkog centra (VOICE, www.voice.org.rs).\nNovinar iz Indjije Miodrag Blečić, koji izveštava i iz susednih sremskih opština, rekao je da u radu lokalnih samouprava ne može biti reči o transparentnosti, već pre svega o ignorisanju novinara.\nPrema njegovim rečima, do informacija novinari dolaze veoma teško, a situacija se dodatno usložila nakon što je Šabiću istekao mandat.\n„Uglavnom lokalne vlasti zahtevaju da im se pitanja dostave pisanim putem, najčešće mejlom. Ista je situacija i sa zahtevima po Zakonu o slobonom pristupu informacija od javnog značaja. Često su odgovori sledili tek nakon intervencije Rodoljuba Šabića. Međutim, od kada je njemu istekao mandat, imam utisak da je predstavnicima lokalnih vlasti to značilo ‘zeleno svetlo’ za nastavak prakse ignorisanja novinarskih pitanja koja im ne odgovaraju“, ispričao je Blečić.\nDodao je da su konferencije za novinare rezervisane samo za „podobne“ medije.\n„Mada su i same konferencije za novinare postale besmislene jer vlasti ne dozvoljavaju pitanja koja, kako kažu, nisu tema konferencije. Sve u svemu, posao novinara sve više podseća na Don Kihota, odnosno borbu sa vetrenjačama“, ocenio je Blečić.\nNovinarka iz Subotice, urednica portala Magločistač (maglocistac.rs) Natalija Jakovljević kazala je da u tom gradu na severu Vojvodine ne postoji transparentnost rada lokalne samouprave zato što javnost, pa tako i novinari, ne znaju šta se dešava unutar Gradske kuće.\n„Naša vlast vešto krije šta radi, ako uopšte bilo šta radi. Ono što je vidljivo jeste nedostatak vesti o radu lokalne samouprave, o planovima, o realizovanim projektima… Gotovo i da nema pres konferencija na kojima bi novinari mogli da saznaju šta se dešava u gradu, to jest kako se troši novac gradjana. Ali je zato propadanje grada zbog neodržavanja vidljivo na svakom koraku“, ispričala je Natalija Jakovljević.\nDodala je da, što se tiče zahteva za pristup informacijama od javnog značaja, iz svog iskustva može da kaže da se najčešće dobijaju „polovične informacije“ ili informacije iz kojih teško može da se napiše vest.\n„Novinari su dužni da se prvo mejlom obrate gradskom medija centru i da napišu svoja pitanja. Najčešće se dobijaju odgovori mejlom, a unutar Gradske kuće sagovornici nisu raspoloženi za davanje izjava, rekla bih, zato što nemaju dozvolu za tako nešto. Takva praksa traje već nekoliko godina i to veoma otežava rad novinara koji treba da čekaju na odgovore, ako ih uopšte i dobiju“, navela je Nataliaj Jakovljević.\nNovinar portala Pančevo Si Ti (www.pancevo.city) Nenad Živković rekao je da je u tom banatskom gradu stvar na prvi pogled „kontroverzna“, jer se Grad Pančevo pokazao kao najtransparentnija jedinica lokalne samouprave u uzorku od 15 gradova i opština u kojima je 2017. godine Transparentnost Srbija sprovela istraživanje, dok subjektivni doživljaj govori da pančevačka lokalna administracija nikad nije bila zatvorenija u komunikaciji sa gradjanima.\n„Drugim rečima, to što Gradska uprava učini javnim i dostupnim na sajtu veliki broj dokumenata i papira iz njene nadležnosti ne osporava daleko važniji, suštinski strukturalni problem – da se odluke donose na krajnje netransparentan način. Proces odlučivanja, demokratske procedure, redosled koraka, učešće aktera – drugim rečima obavljanje vlasti – ispumpano je iz institucija i predato u ruke koordinatoru SNS-a za Južnobanatski okrug Branku Maloviću, koji nema nikakvu javnu funkciju ni u jednoj od šest opština i dva grada u južnom Banatu, niti u Upravnom okrugu, ali je vlast neformalno personalizovana u njegovoj ličnosti“, naveo je Živković.\nOn je naveo da se u Pančevu „očigledno štimuju“ konkursi za dodelu sredstava u raznim oblastima – od medija, preko nevladinih organizacija do omladine, kulture, sporta – još veći problem predstavlja gotovo tajno funkcionisanje javnih i komunalnih preduzeća i ustanova kojima je Grad Pančevo osnivač.\n„To je i logično s obzirom na karakter ove vlasti: za njen opstanak je neophodno da kontroliše potrošnju javnog novca i da od javnosti sakrije podatke o troškovima od kojih lokalna zajednica nema nikakve koristi, za razliku od njenih poslovnih partnera i povezanih privatnih firmi ili pojedinaca. Bilo bi, naprimer, zanimljivo saznati koliko su novca potrošila JKP prošle godine za usluge reklame i propagande i koja su privatna preduzeća prihodovala po tom osnovu“, naveo je Živković.\nNovinar portala Autonomija (www.autonomija.info) iz Novog Sada Dalibor Stupar rekao je da je lokalna samouprava u glavnom gradu Vojvodine od slučaja do slučaja neažurna ili još gore od toga.\n„Naime, sve je centralizovano preko PR službe grada Novog Sada, te se svaki zahtev šalje njima, da oni prosledjuju dalje upravama i javnim preduzećima. Uprave i javna preduzeća na taj način izbegavaju direktnu saradnju. Ja sam, nakon više neodgovorenih zahteva čak i na obična pitanja, uveo sebi praksu da istovremeno šaljem pitanja PR službi i preduzeću ili upravi koja zapravo treba da mi odgovori. Tako da od prvog momenta imaju na umu da postoje neka pitanja“, naveo je Stupar.\nDodao je da ne može da kaže da mu nikada nisu odgovorili, ali je naveo da je problem u tome što umeju da prebacuju odgovornost s jednih na druge.\nLokalne samouprave, Mediji, Rodoljub ŠabićNovi Sad\nTiodorović: Situacija u Srbiji povoljnija, ali ne sme biti opuštanja


Jaja se sada obeležavaju kao odeća - S, M, L i XL\nNaslovna Društvo Privreda Jaja se sada obeležavaju kao odeća – S, M, L i XL\n„Ono što se trenutno nalazi u prometu su i dalje jaja koja nisu obeležena, što znači da su pakovana i stavljena u promet u decembru i biće u prometu do isteka roka trajanja, znači 28 dana. Svako jaje koje je pakovano od 1. januara mora biti obeleženo kako je propisao Pravilnik“, rekla je Milakara. Ističe da će inspekcija u toku planiranih kontrola sva jaja koja nisu u skladu sa Pravilnikom povući iz prometa.\nPrimenom novog pravilnika prestala je da važi dosadašnja klasifikacija jaja u sedam klasa (S S, S, A, B, C, D i E), a uvodi se razvrstavanje u dve klase kvaliteta – A i B.\nKod na jajetu moraće da sadrži broj koji označava način uzgoja koka nosilja – 0 znači da su jaja iz organskog uzgoja, 1 da su koke uzgajane na otvorenom prostoru, 2 da su uzgajane u živinarniku, a 3 da su koke uzgajane u kavezu. Kod na jajetu mora da sadrži i državu porekla i broj farme na kojoj su uzgajane koke nosilje.\nPrethodni tekstKako do licence za evropskog profesionalnog vozača\nSledeći tekstPosle 40. godine trebalo bi da radimo tri dana nedeljno


Pitanja za Brnabić i Mihajlović vezana za kompaniju Rio Tinto - JUGPRESS\nPitanja za Brnabić i Mihajlović vezana za kompaniju Rio Tinto\nProrektor za međunarodne odnose Univerziteta u Beogradu Ratko Ristić odgovorio je na napade premijerke Ane Brnabić i ministarke rudarstva i energetike Zorane Mihajlović i zamolio ih je da iskreno odgovore na brojna pitanja u vezi sa kompanijom Rio Tinto.\nRistić je podsetio Brnabić i Mihalović da je Vlada formirala Radnu grupu za implementaciju projekta „Jadar” u kojoj se, pored brojnih predstavnika države, nalaze i generalni direktor kompanije „Rio Sava eksplorejšnˮ, a u njenim aktivnostima mogu učestvovati i drugi sekretar u ambasadi Australije u Srbiji i direktor Svetske banke u Srbiji.\nKakve veze ima drugi sekretar ambasade u Australiji sa mukama naroda u Gornjim Nedeljicama, da li on predstavlja kompaniju „Rio Tinto“ ili državu Australiju, ili i jedne i druge istovremeno i ko mu je dao slobodu da učestvuje u aktivnostima Radne grupe srpske Vlade, upitao je Ristić.\nIako Brnabić i Mihajlović tvrde da „ništa nije odlučeno“, Ministarstvo građevinarstva, saobraćaja i infrastrukture izdalo je 19. oktobra ove godine lokacijske uslove, postupajući po zahtevu „Rio Sava eksplorejšn” za faznu izgradnju procesnog postrojenja za preradu minerala jadarit u Gornjim Nedeljicama i Slatini, u skladu sa „Prostornim planom područja posebne namene za realizaciju projekta eksploatacije i prerade minerala jadarit“, naveo je Ristić.\nUmesto da srpskoj javnosti pojasne razloge za ovakvo postupanje u korist realizacije projekta „Jadar“, dodao je, premijerka i ministarka me prozivaju za učešće u radu Republičke revizione komisije tokom 2015. i 2016. godine, kada sam glasao za usvajanje projekata za nekoliko malih hidroelektrana.\nRistić je potvrdio da je to tačno, ali “isključivo do trenutka kada je na osnovu istraživanja stanja stvari na terenu razumeo kakve su fatalne posledice toga po životnu sredinu”.\nUkazao je da je kao član te Komisije prvi izneo negativno mišljenje za jednu minihidroelektranu na Staroj planini, posle čega je ministar Goran Trivan poništio prethodno datu saglasnost na Studiju o proceni uticaja na životnu sredinu i time otvorio put za obustavu realizacije projekta, a na Staroj planini je napravljena samo jedna, umesto 57 minihroelektrana, koliko je bilo planirano.\nRistić navodi i da Mihajlović koristi njemu nepoznat način komunikacije, u kome iznosi stavove za koje se nikada nije zalagao, pa ga optužuje da se protivi privrednom i društvenom razvoju i poziva ga da to predstavi građanima u okviru svog političkog programa.\nPotpuno sam privržen razvoju i napretku Srbije, ali nikako po cenu uništenja velikih površina obradivog zemljišta, šuma, zagađenja podzemnih i površinskih voda i degradacije biodiverziteta, a posebno me boli, kao Srbina i građanina ove zemlje, da se prećutno odobrava „Akcioni plan relokacije stanovništva“, odnosno raseljavanje meštana jadarskih sela, rušenje njihovih kuća i zauzeće zemljišta, ukazao je Ristić.\nIstakao je i da bi premijerka i ministarka trebalo da znaju da nikada nije bio član nijedne partije i poručio im da nema nameru da to postane, već su mu javni nastupi motivisani isključivo naučnim, istraživačkim, inženjerskim i moralnim stavovima po pitanju odnosa prema zdravoj životnoj sredini, koju smatra preduslovom održanja života, kao i neotuđivim pravom svakog čoveka u Srbiji i svetu.\nA moja je slobodna volja da podržim svakog pojedinca ili organizaciju koji se zalažu za očuvanje prirodnih vrednosti Srbije i boljitak našeg naroda, sam biram gde, kada i kome govorim i tako će ostati, poručio je Ristić.\nUz konstataciju da su premijerka i ministarka pažljivo sinhronizovale stavove i ocene o njemu, Ristić je naveo da su vreme mogle da potroše na smisleniji način, na primer za utvrđivanje odgovornosti za kolaps energetskog sistema od pre nekoliko dana, a pozvao ih je da ogovore na više pitanja.\nPre svega, zašto je usvojen Prostorni plan područja posebne namene za realizaciju projekta eksploatacije i prerade minerala jadarit, ko je inicirao i odobrio formiranje Radne grupe za implementaciju projekta „Jadar“ i ko je odobrio ostvarenje Akcionog plana relokacije stanovništva, kupovinu zemljišta i nekretnina, posle čega je započelo iseljavanje.\nPored toga, od njih očekuje i odgovore na pitanja ko je dao nalog direktoru JP „Putevi Srbije“ Zoranu Drobnjaku da ovlasti „Rio Sava eksplorejšn“ da sakuplja uslove i mišljenja za izradu tehničke dokumentacije za putnu infrastrukturu neophodnu za realizaciju projekta „Jadar, ko je odobrio izdavanje lokacijskih uslova za faznu izgradnju procesnog postrojenja za preradu minerala jadarit i, na kraju, ko stoji iza svega toga, ako „ništa nije odlučeno.


EU OBJAVILA UGOVOR SA ASTRAZENEKOM: Tek sada ništa oko nabavke vakcina nije jasno! (VIDEO)\nFoto: Shutterstock, EPA/ DRAGO PRVULOVIĆ\n29.01.2021. 14:37h 29.01.2021. 15:04h\nNakon spora između EU i AstraZeneke oko obaveze isporuke vakcine u određenim rokovima i različitih tumačenja ugovora, Evropska komisija je danas objavila tekst ugovora.\nTo je obiman dokument u kojem treba sagledati detalje, ali prema tumačenju Evropske komisije "nema sumnje" da se AstraZeneka obavezala da će isporučiti vakcine u EU u prvom kvartalu ove godine.\n"Morate pažljivo pročitati ugovor koji se sastoji od stranice i stranice. Ne mogu da komentarišem određene delove, ali uvek smo govorili da postoji niz biljaka spomenutih u ugovoru sa AstraZenekom. Jedno od tih postrojenja je u Velika Britanija i svi mogu da proizvode vakcine, a za EU takođe nema dileme ni oko toga ", rekao je portparol Evropske komisije Erik Mamer.\nUpozorio je da kada su ugovori potpisani, vakcine nisu postojale i da postoje neki razlozi zbog kojih kompanija neće moći da ispuni planove isporuke, poput postupka odobravanja ili takozvane klauzule "proizvodnja u riziku".\nAstraZeneka se složila da obelodani poverljive detalje, saopštila je EK. Međutim, delovi ugovora dostupni na veb stranici EK su prikriveni, pa najvažnija stvar nije vidljiva - koje su količine vakcina ugovorene za isporuku u prvom kvartalu ove godine. Kako saznajemo, 95 posto zaklonjenog sadržaja pripada AstraZeneci, a samo 5 procenata EK.\nFAZ piše da šef AstraZeneke Paskal Sorio predlaže kompromis. AstraZeneka bi se odrekla dela najavljenog smanjenja isporuke. Brisel je prošle nedelje saopštio da ih je AstraZeneka obavestila da će umesto ugovorenih 80 miliona doza vakcine u prvom kvartalu isporučiti samo 31 milion. Pozivajući se na izvor u EU, FAZ piše da bi EU na kraju trebalo da primi više od 31 i manje od 80 miliona doza vakcine.\nPredsednik Svetske lekarske asocijacije (VMA), Nemac Frank Ulrik Montgomeri, pozvao je na zabranu izvoza vakcina protiv AstraZeneke iz EU. Montgomeri je kritikovao ponašanje AstraZeneke koja će Velikoj Britaniji dostaviti sve što je počinila, ali neće poštovati sporazum sa EU. "Ako se vakcina proizvodi na tlu kontinentalne Evrope, kompaniji mora biti zabranjeno da je otprema van EU".\nEvropska komisija, s druge strane, nastavlja da kaže da je glavni cilj obezbediti vakcine što je pre moguće i da Komisija uvek ostaje spremna za rad sa kompanijama.\n"Što se nas tiče, najvažniji uspeh proizvođača, javnih institucija i nauke je u zajedničkom odgovoru na izazove pandemije. Cilj nam je da nastavimo da radimo sa svim farmaceutskim kompanijama", rekao je Mamer.\nNajavio je da će predsednica Evropske komisije Ursula von der Lejen u nedelju uveče održati video konferenciju sa izvršnim direktorima svih kompanija sa kojima je EU potpisala ugovore o nabavci vakcina.\nKomisija nema jasan odgovor o kašnjenju isporuke vakcine Moderna, što se dešava u Italiji. Zbog takvih kašnjenja neke države su primorane da promene svoje planove vakcinacije.\n"Što se tiče Moderne, moguće je da će biti problema sa isporukom kao deo sporazuma. Uvek smo govorili da države članice, ako imaju problema sa kompanijama, mogu da nas kontaktiraju. Nemam više šta da kažem po ovom pitanju", odgovorio je portparol.\nPreciznije danas popodne, u 15 sati, Evropska agencija za lekove (EMA) trebalo bi da odobri upotrebu AstraZenece. Nemačka je već najavila da neće koristiti vakcinu za ljude starije od 65 godina, pa će biti zanimljivo videti da li EMA daje takvu preporuku za celu EU.\nTakođe, Evropska komisija će danas objaviti smernice i kriterijume prema kojima bi izvoz vakcina iz zemalja EU mogao biti zabranjen. Prema onome što su juče rekli stručnjaci, na primer, u teoriji bi Belgija mogla da zabrani izvoz vakcina protiv kompanije Fajzer ako ta kompanija nije ispunila obaveze isporuke određene količine u EU.


prodaja stanova kraljev park novi sad centar lamela 6\nProdaja stanova u centru Novog Sada - naselje Kraljev park lamela 6\nŽelite li stan u Novom Sadu, na svega 600-700 metara od centralne gradske zone, a u blizini osnovne škole „Kosta Trifkovic” i Doma zdravlja, tada su stanovi u Kraljevom parku prava odluka. Kako bismo Vam omogućili pun životni komfor, pored izuzetne lokacije, Kraljev park upotpunili smo obiljem zelenila, centralnim platoom za uživanje dece i odraslih, obezbeđenim parkingom za svaki stan putem nadzemnog i dvoetažnog podzemnog parkiranja, maloprodajnim objektima, dečijim ustanovama, kao i ostalim neophodnim uslužnim sadržajima. Poseban akcenat stavili smo na bezbednosni aspekt stanovanja u Kraljevom parku, sa 24-časovnim obezbeđenjem i kontrolisanim pristupom kompleksu. Pored toga, omogućena Vam je i profesionalna usluga upravljanja zgradom, održavanja higijene u objektima i okruženju, 24 časa dostupna služba za otklanjanje kvarova i još mnogo toga. Stepenastim slaganjem delova kompleksa stambenih i stambeno-poslovnih objekata, vodilo se računa o osunčanosti i pogledu iz svakog pojedinačnog stana. Veliko zajedničko pešačko dvorište za uživanje i igru dece u unutrašnjosti kompleksa svojom pozicijom omogućava kvalitetno provetravanje i cirkulaciju svežeg vazduha u svakom trenutku i ka svakom korisniku. U momentu nastanka ideje za Kraljev park, prepoznali smo šansu za stvaranje stambenog naselja koje će omogućiti najveći stepen komfora i kvaliteta života, naselja na koje ćemo biti ponosni. Ukazanu šansu iskoristićemo da na jednoj od najlepših lokacija u Novom Sadu, sa mnogo zelenila, velikim podzemnim garažama, daleko od buke, a blizu svega što je potrebno za kvalitetan život, izgradimo Vaš životni prostor kao iz bajke. Kraljev park će po završetku imati 8 lamela, od kojih vam na sledećim stranicama predstavljamo lamelu 6.\nProdaja stanova u naselju Kraljev park u Novom Sadu, u prizemlju lamele 6 daje vam mogućnost da kupite jedan od 3 stana. Radi se o dva dvosobna stana i jednom trosobnom. Lamela 6 naselja Kraljev park opremljena je liftovima, centralnim grejanjem i kablovskom televizijom, a sam sistem gradnje je skeletni, sa izolacijom visokog B razreda. Ukoliko želite dobro toplotno izolovan stan, u kome imate mogućnosti parkiranja u garaži ispod zgrade, tada je kupovina stana u Kraljevom parku rešenje. Svaki stan opremljen je meračima potrošnje toplotne energije što znači da se grejanje plaća po utrošku, dok se topla voda u jedinice doprema bojlerima.\nProdaja stanova Novi Sad Kraljev Park lamela 6 - spratovi 1-6\nOd prvog do šestog sprata lamele 6 u naselju Kraljev park u Novom Sadu možete kupiti jedan od trinaest ponuđenih tipskih stanova po spratu. Ovo su tipski stanovi gledano po vertikalama, a po strukturi se radi o četitri jednosobna, šest dvosobnih, dva trosobna i jednom četvorosobnom stanu po spratu. Lamela 6 naselja Kraljev park opremljena je liftovima, centralnim grejanjem i kablovskom televizijom, a sam sistem gradnje je skeletni, sa izolacijom visokog B razreda. Ukoliko želite dobro toplotno izolovan stan, u kome imate mogućnosti parkiranja u garaži ispod zgrade, tada je kupovina stana u Kraljevom parku rešenje. Svaki stan opremljen je meračima potrošnje toplotne energije što znači da se grejanje plaća po utrošku, dok se topla voda u jedinice doprema bojlerima.\nProdaja stanova Novi Sad Kraljev Park lamela 6 - sprat 7\nNa osmom spratu lamele 6 u naselju Kraljev park u Novom Sadu možete kupiti jedan od sedam stanova koji, iako su na poslednjem spratu, nisu dupleksi. Na poslednjem spratu nalazi se jedan dvosoban, tri trosobna i tri četvorosobna stana. Lamela 6 naselja Kraljev park opremljena je liftovima, centralnim grejanjem i kablovskom televizijom, a sam sistem gradnje je skeletni, sa izolacijom visokog B razreda. Ukoliko želite dobro toplotno izolovan stan, u kome imate mogućnosti parkiranja u garaži ispod zgrade, tada je kupovina stana u Kraljevom parku rešenje. Svaki stan opremljen je meračima potrošnje toplotne energije što znači da se grejanje plaća po utrošku, dok se topla voda u jedinice doprema bojlerima.


Mtel: Naš cilj je razvoj, a ne dominacija - Grad Trebinje\nBrojni Trebinjci bez interneta deset dana (Audio)\n“Jer, velika je rezlika između udjela na tržištu BiH od 24,2 posto koji ima Mtel grupa, i 41,1 posto koji ima Telemach grupa. Takođe treba istaći da kompanija Mtel nije jedini davalac usluge distribucije TV sadržaja u Republici Srpskoj, već da postoji više njih, kao i da kompanija Telemach preko Total TV-a i i svojih partnerskih firmi distribuira TV programe kablovskom i satelitskom – DTH tehnologijom na području cijele Republike Srpske. Kompanija Mtel je za sve koncentracije koju su nastale akvizicijama kablovskih operatora u proteklom periodu prošla višemjesečne procedure i saglasnosti pred Konkurentskim vijećem Bosne i Hercegovine i za svaku dobila neophodnu dozvolu. Mnogo je zanimljivije pitanje kakve su bile procedure za akvizicije koje je Telemach izvršio u periodu od 2014. do 2016. godine. i više nego indikativno zašto mediji koji su u vlasništvu United grupe to ne objasne”, stoji u saopćenju.\nmtelunited mediasport klub


Art magazin - Umetnička galerija "Nadežda Petrović", Čačak\nAdresa: Umetnička galerija "Nadežda Petrović" Cara Dušana 6, 32000 Čačak, Srbija\nTelefon: 032 222 375\nFaks: 032 222 375\nRadno vreme: radnim danom 10 - 20, subotom I nedeljom 10 - 13\nOsoba za kontakt: Milica Petronijević, direktor\nUmetnička galerija "Nadežda Petrović” osnovana je 1961. godine. Nosi ime Nadežde Petrović (Čačak, 1873 – Valjevo, 1915), velikog slikara, začetnika srpske moderne umetnosti, organizatora prvih južnoslovenskih izložbi, likovnih kolonija i umetničkih udruženja na samom početku 20. veka i vrlo aktivnog društvenog i humanitarnog radnika.\nGalerija se aktivno bavi savremenom likovnom /vizuelnom umetnošću kroz izložbenu delatnost, zaštitu pokretnih kulturnih dobara (zbirke) i izdavačku delatnost.\nOd 1960. Galerija kontinuirano svake druge godine organizuje Memorijal Nadežde Petrović, najstariju i jednu od najznačajnijih likovnih izložbi u Srbiji i bivšoj Jugoslaviji na kojoj se prezentuje aktuelna likovna/vizuelna scena, nekada jugoslovenskog, a sada srpskog i šireg evropskog umetničkog prostora. Pored Memorijala, organizuju se i druge izložbe – samostalne, grupne, studijske, problemske, istorijske, edukativne, kao i druge vrste programa – promocije, prezentacije, seminari, likovne i stručne radionice, projekcije, književne večeri, koncerti i slično. Aktivno se sarađuje sa muzejima, galerijama i institucijama kulture iz cele Srbije i delom iz inostranstva. Savremeni profil Umetničke galerije, pored navedenog, obeležavaju i stalna postavka, internet-sajt i produkcija izložbi.\nGalerija u svom fondu poseduje šest zbirki - Nadežda i savremenici (48 dela), Jugoslovenska umetnost druge polovine HH veka (343), Savremena umetnost (62), Spomen-zbirke Bogića Risimovića Risima (443), Zbirka crteža i karikatura Pjera Križanića (90) i Legat porodice Prodanović (446).\nU sastavu Galerije su tri odvojena izložbena prostora: Umetnička galerija "Nadežda Petrović" (340 m2), Galerija "Risim", Gospodar Jovanova 11 (100 + 50m2) i kuća u Gospodar Jovanovoj ulici 9 (u pripremi za Legat porodice Prodanović).\nIzložbeni prostor, poznat kao Galerija "Risim", koristi se od 1992. godine za potrebe čuvanja i prezentacije Spomen – zbirke Bogića Risimovića Risima pošto je porodica pokojnog slikara poklonila Gradu Čačku veliki deo njegove zaostavštine.\nOd februara 2013. u Galeriji "Risim", pokrenuto je više pratećih programa. U saradnji sa udruženjima građana, omladinskim kulturnim centrima, pojedincima, organizuju se predavanja, panel diskusije, tribine, izložbe u glavnom prostoru i suterenu galerije koji je preuređen u izložbeni prostor. U okviru filmskog programa kao posebne celine, organizuju se projekcije dokumentarnih, kratkometražnih i eksperimentalnih filmova, prezentacije filmskih festivala iz Srbije i regiona, gostovanja i razgovori sa autorima koji se bave ovim filmskim vrstama.\nUmetnička zaostavština i celokupno imanje Sonje Savić je odlukom porodice, predato na upravljanje Umetničkoj galeriji "Nadežda Petrović". U toku su radovi na formiranju zbirke i osmišljavanju programa koji će Sonjin rad učiniti dostupnim i istovremeno, radi se na stvaranju uslova za formiranje Multimedijalnog rezdencijalnog centra "Sonja Savić" koji će afirmisati umetničku produkciju u oblastima alternativnog pozorišta, filma i videa.\nGalerija je dobitnik više značajnih priznanja medju kojima je Vukova nagrada dodeljena 2001. godine i Nagrada Art magazina za najbolju galeriju u Srbiji za 2010. godinu.


'Lično sam preneo Vučićev poziv Trampu'\nIzvor: B92, 03.Nov.2018, 13:53\n"Lično sam preneo Vučićev poziv Trampu"\nPredsednik Srbije Aleksandar Vučić održao je sastanak s kongresmenom Tedom Poom, kopredsedavajućim Srpskog kokusa u Kongresu SAD.\nOn je "izrazio zadovoljstvo što aktuelna američka administracija ostaje otvorena i spremna da razmotri sve predloge kako bi se iskoristila postojeća prilika za postizanje kompromisa" o pitanju Kosova kroz dijalog Beograda i Prištine.\nSlužba predsednika Republike za saradnju s medijima je saopštila da je kongresmen "podržao stav da >> Pročitaj celu vest na sajtu B92 << Beogradu i Prištini treba pružiti prostor i vreme da postignu međusobni dogovor".\nU saopštenju piše da je Vučić na sastanku s kongresmenom "zahvalio za podršku SAD evropskom putu Srbije".\nKongresmen je rekao da "u Kongresu SAD jača interes za Srbiju, jer je sve više ljudi vidi kao zemlju partnera", piše u saopštenju.\nOn je istakao da će "predstojeće obeležavanje stogodišnjice završetka Prvog svetskog rata biti prilika da se u Americi pokaže poštovanje za istorijsko savezništvo sa Srbijom".\n"Kongresmen je rekao i da je lično preneo poziv predsednika Vučića predsedniku Trampu da poseti Srbiju i da će to ponovo učiniti", piše u saopštenju.\nMondo: Po: U Kongresu SAD jača interes za Srbiju\nVesti-online.com: "U Kongresu SAD jača interes za Srbiju"\nVečernje novosti: PO SA PREDSEDNIKOM VUČIĆEM: U Kongresu SAD jača interes za Srbiju\nVOA: Kongresmen Po: SAD sve više na Srbiju gledaju kao na partnera


21.09.2019. 18:38 > 19:19\nUcesnici su još jednom apelovali da se usvoji Zakon o životnom partnerstvu lica istog pola, poručujući da se njihova prava i dalje ne poštuju, kao i da su izloženi direktnom nasilju nekih poslanika.\n"Danas sam ovde jer ne dozvoljavam da se preko mojih leđa biju licemerne političke bitke koje su na koncu izražene u broju glasova na izborima, privilegijama i evrima", kazao je Kalezić.\n"Izloženi smo konstantnom nasilju koje dolazi od strane nekih poslanika Skupštine Crne Gore koji zloupotrebljavaju poslanički imunitet dok raspiruju mržnju prema nama. Danas smo ovde da glasno poručimo da to nećemo dozvoljavati, nećemo trpeti, nećemo pognuti glavu. Zahtevamo punu ravnopravnost u našem društvu i jednaka prava. Iste obaveze već imamo", dodao je Kalezić.\n"Naša ljudskost je prekrivena stigmom, a naši životi strahom. Kada tražimo ljubav od porodice - niko nas ne čuje. Kada tražimo zaštitu od nasilja - niko nas ne čuje. Kada tražimo podršku u školama - niko nas ne čuje. Kada tražimo zakone od poslanika i poslanica - ni tada nas ne čuju svi", rekla je ona.\nKako bi okupljenima pružili podršku, na Prajd su došli političari, predstavnici NVO sektora, državnih institucija, lokalnih samouprava i diplomatskih predstavništava drugih zemalja.\nNa transparentima učesnika povorke mogle su se videti poruke "Sloboda", "Nema ali", "Ako niste na Prajd, gde ste?", "Ponosan na svoje ožiljke", "Ne vagaj naša prava", "Ozakonimo ljubav"...\nMaršuta povorke je ove godine bila duža nego ikada.\nSlavlje po održavanju Montenegro prajda biće nastavljeno koncertom hrvatskog benda "Nipplepeople" u 21 sat u Bokeškoj ulici, koji je organizovan u saradnji sa Podgorica Art Festivalom.


U Republici Srpskoj, u poslednja 24 časa, izvršeno je ukupno 94 laboratorijskih testiranja, a novi virus korona potvrđen je kod još tri osobe U Republici Srpskoj, u poslednja 24 časa, izvršeno je ukupno 94 laboratorijskih testiranja, a novi virus korona potvrđen je kod još tri osobe. - Radi se muškarcu srednje životne dobi, jednoj ženi srednje i jednoj mlađe životne dobi, svi iz Banjaluke. Sve tri osobe su u izolaciji - saopštilo je Ministarstvo zdravlja >> Pročitaj celu vest na sajtu Večernje novosti << i socijalne zaštite RS.U Srpskoj su zaražene ukupno 302 osobe, sedam je preminulo od posledica virusa korona, a izlečeno je 22. Do sada je izvršeno ukupno 2.831 laboratorijsko testiranje na virus korona. - U Univerzitetskom kliničkom centru Republike Srpske ukupno se leče 102 osobe sa potvrđenim prisustvom ili sumnjom na prisustvo korona virusa. Na Odeljenju COVID 19 hospitalizovano je 36 pacijenata teže kliničke slike, dok je u izolaciji devet pacijenata. Na respiratorima je šest osoba, dok se na Odeljenju pulmologije leči 51 pacijent sa lakšom do srednje teškom kliničkom slikom - navodi se u saopštenju.U bolnici u Gradišci leči se jedan pacijent, kao i u bolnici u Prijedoru, po troje je zbrinuto u Doboju i Bijeljini, a dvoje u Istočnom Sarajevu. Pod zdravstvenim nadzorom trenutno je 8.092 osoba, a nadzor je završen kod 12.861 osobe.- Podsjećamo građane da se strogo pridržavaju propisanih mera u cilju suzbijanja širenja novog virusa korona. Takođe podsećamo da su karantinski kapaciteti na granicama i unutar lokalnih zajednica oformljeni sa ciljem sprečavanja "ulaska" virusa korona iz inostranstva i jedna je od niza mera koje se sprovode - navodi MZSZ.Podsećaju da su naredbom Republičkog štaba za vanredne situacije lokalne zajednice su zadužene da formiraju i organizuju rad lokalnih karantina u svojim zajednicama.- Pri uspostavljanju ove mere, urađen je masovni skrining putnika i svi do sada testirani sa graničnih prelaza su bili negativni na prisustvo novog virusa korona, što se može objasniti i rezultatima restriktivnih mera koje su preduzele i zemlje iz kojih dolaze. Podsećamo da će, pre isteka izolacijskog perioda, i osobe koje su u lokalnim karantinima biti testirane. Reč je o osobama kod kojih nije potvrđeno prisustvo korona virusa, koji nemaju simptome oboljenja, a u slučaju pojave bilo kakvih zdravstvenih tegoba imaju mogućnost da zatraže zdravstvenu zaštitu - navodi MZSZ.\nVečernje novosti: Sa vizirom od rođenja: Bebama na Tajlandu stavljaju sićušne štitnike (FOTO)\nU poslednja 24 časa u Republici Srpskoj registrovana su tri nova slučaja koronavirusa, od ukupno 94 testirana uzorka, saopšteno je iz Ministarstva zdravlja i socijalne zaštite...Pozitivni su uzorci muškarca i dve žene iz Banjaluke, koji su u izolaciji...U RS je broj zaraženih korona virusom porastao...\nU BiH su danas potvrđena dva dva nova smrtna slučaja od koronavirusa...Danas je preminula jedna ženska osoba sa područja Bihaća, koja je imala više od 80 godina i teške hronične bolesti, te jedna osoba iz Sarajeva...U BiH su do sada od posledica koronavirusa preminulo ukupno 23 osobe, od čega...


DSS - Saopštenje DSS: Revidiranje umesto jednostranog sprovođenja Briselskog sporazuma\nSaopštenje DSS: Revidiranje umesto jednostranog sprovođenja Briselskog sporazuma\nDa Vlada određuje put Srbije po političkom kompasu koji pokazuje samo jednu stranu sveta označenu sa EU , potvrđuje i najava da će tzv. Zajednicu srpskih opština na Kosovu i Metohiji da formira uprkos odsustvu saradnje prištinske vlasti, dogovorene u Briselu.\nTzv. Zajednica srpskih opština, koja po Briselskom sporazumu treba da se formira u skladu sa Ustavom i zakonima samoproglašenog Kosova, a suprotno Ustavu i zakonima Republike Srbije, predstavlja veliku podvalu i još jedan korak u pravcu i formalnog priznanja nezavisnosti Kosova. Ona je izmišljena da bi se kod Srba na KiM i celokupne srpske javnosti stvorila lažna slika i daljeg postojanja srpskih institucija na Kosovu, povučenih po Briselskom sporazumu.\nUmesto da nastavlja sa saučestvovanjem u konstituisanju državnosti samoproglašenog Kosova i dezintegraciji sopstvene države, Vlada Srbije je dužna da zaustavi briselski proces tzv. normalizacije odnosa Beograda i Prištine i korenito revidira štetan Briselski sporazum, stavljajući se na stranu interesa Srbije. Odbijanje prištinske vlasti da sprovede svoj deo obaveza po Briselskom sporazumu takvu odluku čini pravno utemeljenom, a interesi Srbije nesumnjivo politički opravdanom.\nMiloš Jovanović: Aleksandr Popović je ubedljivo najbolji kandidat za budućeg predsednika Srbije\nSaopštenje DSS: Miloš Jovanović preuzeo vođenje Demokratske stranke Srbije\nSaopštenje DSS: Za samo mesec dana Vlada nanela štetu od 60 miliona evra\nSaopštenje Predsedništva DSS: Teško pojmljive najave o vanrednim izborima


Depilator ROWENTA EP9300 | Volim svoj dom\n11.850,00 RSD *\nOpis - Depilator ROWENTA EP9300\nposeduje fleksibilnu glavu koja se može okretati za 60 stepeni i tako uvek prijanjati uz kožu . Glava nežno funkcioniše tako da se prilikom depilacije pridržava koža i uklanjaju dlačice direktno iz korena. Čak 24 diskova koji funkcionišu kao pinceta nikad ne dolaze u direktan kontakt sa kožom, što znači manje bola i iritacije te manje posekotina ili ogrebotina, čak i na najosjetljivijoj koži. Depilator ROWENTA EP9300 uz mogućnost depilacije pod vodom i vibration tehnologijom pravi je izbor za Vas, Depilator ROWENTA EP9300 odlikuju i: Micro-contact tehnologija, Vision funkcija, bežični rad.\nKarakteristike - Depilator ROWENTA EP9300\nMicro-contact tehnologija - patentirana pokretna glava omogućava 100% kontakta sa kožom, tako da uklanja i najkraće dlačice\nVision funkcija - svetlo koje poboljšava vidljivost najsitnijih i najkraćih dlačica\nMogućnost korišćenja pod vodom što dodatno ublažava bol\nBoj: bela / zelena


Vesti – Strana 3 – RTV SUNCE Arandjelovac\nStočarstvo od početka godine beleži pad proizvodnje, prodaje i izvoza. Privredna komora Srbije upozorava da je neophodno preduzimanje hitnih mera, kako bi se sačuvala proizvodnja.\nVeć petu godinu Fondacija „Ana i Vlade Divac“ stipendira učenike srednjih škola u Srbiji. Pored odličnog uspeha i nagrada na takmičenjima, posebno se boduju socijalni status i zdravstveno stanje. Svake godine prijavi se mnogo više srednjoškolaca nego što ima para, pa iz Fondacije pozivaju donatore, društveno odgovorne kompanije da se pridruže. Više od trećine dece u Srbiji živi u siromaštvu. ...\nNajčešći problemi zaposlenih žena na radnom mestu su mobing i diskriminacija, pokazalo je najnovije istraživanje koje je sprovelo udruženje FemPlac, u saradnji sa Misijom OEBS-a u Srbiji. Ovo misli nešto više od polovine ispitanica (56,3 odsto). Istraživanje je sprovedeno među aktuelnim ili bivšim članicama četiri najveća sindikata – Nezavisnost, Sloga, Savez samostalnih sindikata Srbije i Asocijacija slobodnih i nezavisnih sindikata ...\nŠtrajkački odbor fabrike „Fijat plastik“ i kompanija Fijat danas će imati prvi sastanak na kojem će pokušati da reše spor u postupku mirenja, uz posredovanje državne Agencije za mirno rešavanje radnih sporova. Predsednik Štrajkačkog odbora Zoran Miljković rekao je da traže da se regres vrati na nivo od pre 1. januara ove godine i da naknada za plaćeno odsustvo radnika ...\n103 prijave žena za posao na selu\n22 odsto više domaćih turista nego 2019. godine\nDomaći turisti su i letos više boravili u zemlji nego što su putovali u inostranstvo. Srbija ove godine ima za trećinu više turista nego prošle godine, ali i za trećinu manje nego 2019. Ono što je važno i što je vrlo optimistično jeste činjenica da su domaći turisti u julu ove godine boravili u Srbiji za 22 odsto više nego ...\nPrema procenama, u Srbiji ima oko 3500 smetlišta i divljih deponija. Tokom septembra biće očišćeno 500 divljih deponija u 43 grada i opštine. To je jedna od najvećih akcija čišćenja, koju sufinansira ministarstvo za zaštitu životne sredine. Decenijama se neodgovorno bacanje otpada, podvodilo pod naše naravi. Iskustva nekih evropskih zemalja, kazuju da se čišćenje savesti, najbolje obavi udarcem po novčaniku. ...\nOd sutra do 29. avgusta na Zlatiboru, u Kulturnom centru Zlatibor, održava se jubilarni, deseti po redu Međunarodni festival sportskog filma.Na ovogodišnjem festivalu učestvovaće oko 30 igranih i dokumentarnih filmova sa sportskom tematikom, iz zemlje i sveta. Osim filmskih stvaralaca ovaj festival okuplja i ugledne sportiste iz zemlje i inostranstva jer je zamišljen kao svojevrstan spoj umetnosti, sporta i stvaralaca iz ...\nStrana 3 of 234«12345\t»\t102030...Poslednja »


Srbija je, prema kvalitetu usluga, ljubaznosti i poznavanju onoga što se nudi kupcima i gostima, ove godine zauzela četvrto mesto među šest zemalja regionu.\nSlovenija je na prvom, a Crna Gora je na poslednjem mestu, pokazalo je istraživanje “Regionalna usluga-GUEST” agencije Heraklea.\nReč je o 11. istraživanju kvaliteta usluga u regionu, koje Heraklea u saradnji sa sličnim agencijama sprovodi putem tajnih kupaca, a obuhvaćene su Srbija, Hrvatska, Slovenija, Bosna i Hercegovina, Crna Gora i Makedonija.\nIstraživanje je sprovedeno u junu ove godine, a tajni kupci su u svim zemljama ukupno obišli 800 prodajnih mesta različitih delatnosti – autosalone, banke, benzinske pumpe, supermarkete, prodajna mesta telekomunikacionih firmi, turističko-ugostiteljske i objekte uslužnih delatnosti, s ciljem otkrivanja ko ima najbolju uslugu u regionu.\nPritom su mereni osnovni elementi dobre, odnosno kvalitetne usluge poput pozdrava, utvrđivanja potreba/želja kupaca, poznavanja proizvoda, nuđenja dodatnog proizvoda i zahvaljivanju na poseti, a sve prema standardima iz akronima engleske reči GUEST (Greet, Understand, Explain, Suggest, Thank).\nNajbolju uslugu, po tom istraživanju, ove godine ima Slovenija, čiji je rezultat od 83,4 posto za gotovo 8 procentnih poena bolji nego lani, dok je zemlja u kojoj ima najviše područja za unapređenje kvaliteta Crna Gora, koja je s rezultatom ove godine od 55,1 posto u padu za 15,4 postotnih poena u odnosu na 2018. i na zadnjem, šestom mestu.\nSrbija je zabeležila pad od 4,2 procentna poena i s rezultatom od 70,5 posto nalazi se iza trećeplasirane Hrvatske s ukupnim rezultatom od 75,1 posto, što je porast od gotovo 2 procentna poena u odnosu na prošlu godinu.\nIza Srbije je Bosna i Hercegovina, a ispred Hrvatske, na drugom mestu po kvalitetu usluga i ljubaznosti je Makedonija, s rezultatom od 83,1 posto ili za 4,1 procentni poen boljim nego lani.\nUkupno gledano, kategorija koja je u svih šest zemalja i ove, kao i prošle godine, dobila najbolje ocene odnosno 92,5 posto je poznavanje proizvoda, dok je, kao i zadnjih nekoliko godina, “najlošije” nuđenje dodatnih proizvoda, s rezultatom od 34,3 posto, čime je i jedina kategorija koja beleži pad u odnosu na 2018. godinu, za 6,4 postotna poena.\nIzvor: Novac.hr, Investitor\nPredsednik PRVI objavio: Rekordno NISKA nezaposlenost i VISOKA zaposlenost\n10/07/2021 | 18:58\nIstraživanje o vakcinaciji: Svega 7 odsto ANTIVAKSERA, problem su – NEODLUČNI...


Trojica braće osumnjičenih za ubistvo i ranjavanje na Banjici saslušana su kod tužioca.\nNa saslušanju kod tužioca braća Petar R. (34 ), Uroš R. (24) i Radovan R. (37) branili su se ćutanjem i za svu trojicu je predložen pritvor.\nPodsetimo, sumnja se da su oni u subotu u popodnevnim časovima na Voždovcu, nakon verbalnog i fizičkog sukoba upotrebom vatrenog oružja usmrtili osamnaestogodišnjeg Filipa L, a na isti način naneli teške telesne povrede dvadesetjednogodišnjem Aleksi Đ.\nFilip je preminuo na licu mesta, a Aleksa Đ, koga je metak okrznuo, ranjen je u butinu i kolima Hitne pomoći prevezen je na VMA, prenosi "Kurir".\nVIDEO: Hapšenje osumnjičenih za ubistvo na Banjici


Očekuje se odluka o "Sputnjiku V", stručnjaci ističu da je vakcina bezbedna\nOčekuje se odluka o „Sputnjiku V“, stručnjaci ističu da je vakcina bezbedna\nVesti Autor:Marija Komazec03. jan. 202119:09 > 23:4286 komentara\nMinistarstvo zdravlja sutra bi trebalo da donese odluku o tome kada će i u kojim gradovima u Srbiji početi vakcinacija protiv koronavirusa "Sputnjik V" vakcinom.\nU Srbiju je pre nekoliko dana stiglo 2.400 doza ruske vakcine Sputnjik. Da građani mogu da imaju poverenje u vakcinu, jer na proceni bezbednosti rade stručni ljudi, poručuje Pavle Zelić iz Agencije za lekove i medicinska sredstva Srbije.\n„Nijedan korak nije preskočen, pre svega kada govorimo o bezbednosti koja građane najviše interesuje i tu možemo da im ulijemo dozu sigurnosti da nema ničega spornog u toj vakcini“, uverava Zelić.\nRuska vakcina proverena i ne izaziva nuspojave\nDa je ruska vakcina proverena i da ne izaziva nuspojave rekao je za N1 Sergej Boljević lekar iz Rusije koji je nedvano primio tu vakcinu. Za sada, kaže, ta vakcina nije proverena na deci i trudnicama\n„Koristili su je ljudi od 18 do 60 godina, sad je prošla grupa starijih od 60 godina, tako da možemo da kažemo da svi koji su stariji od 18 godina mogu da dobiju tu vakcinu. Deca do 18 godina biće proveravana uskoro, na recimo grupi od 16 do 18 godina, pa od 14 do 16, pa kada se završe ispitivanja, biće dozvoljena i da se daje deci“, objašnjava Boljević.\nA na informacije o tome da je zabranjena konzumacija alkohola pre i posle te vakcine, Boljević poručuje:\n„Da popijete jednu dve čašice rakije ili vina to vam niko ne brani, to ne može da utiče nikako na imunitet koji radi posle vakcine. Mada se kod nas kaže, ipak, za svaki slučaj tri dana pre i posle vakcine, za svaki slučaj, da bi se radio normalan proces imunostimulacije. Bilo ko da dobija bilo koju vakcinu to će vam isto reći.“\nBoljević tvrdi da je tu vakcinu dobilo već pola miliona ljudi.\nRezultat imunizacije zavisi od odziva na vakcinaciju\nU Srbiji, neophodna je vakcinacija najmanje 1,5 miliona ljudi kako bi se obezbedio kolektvni imunitet do 60 odsto, naglasio je epidemiolog Predrag Kon.\n„Za potpuno suzbijanje ovog virusa potreban je kolektivni imunitet koji je preko 80 odsto. Ako očekujemo potpuno potiskivanje virusa, potrebno je da se vakcinišu svi koji žele… Do tri miliona stanovnika“, ističe Kon.\nagencija za lekovekoronavirusPavle ZelićPredrag KonSergej Boljevićsputnjik Vvakcina


BiH i RS zainteresovane za "Turski tok" | MONDOBA\nBiH i RS zainteresovane za Turski tok\n10. July, 12:15\nBiH i RS zainteresovane za "Turski tok" 0 Podijeli Podijeli na facebook Podijeli na twitter Podijeli na viber Pošalji na mail\n03.06.2019. / 18:02 18:03\nBiH i RS zainteresovane za "Turski tok"\nAutor SRNA 03.06.2019. / 18:02 18:03\nBiH, a posebno Republika Srpska, zainteresovane su za ruski gas i priključenje projektu gasovoda "Turski tok", izjavio je predsjedavajući Predsjedništva BiH Milorad Dodik.\nDodik je uočio posjete Petrburškom međunarodnom ekonomskom forumu, za "Rusku gazetu" rekao da je glavni cilj posjete tom forumu da se istakne zainteresovanost za ruski gas i obezbijede uvjerenja za uključenje u taj projekat Republike Srpske, odnosno BiH.\nOn je podsjetio da redovno posjećuje Petrburški međunarodni ekonomski forum i da ga smatra jednim od najvažnijih na svijetu sa ekonomske i političke tačke gledišta, posebno zbog toga što se taj masovni događaj održava pod patronatom predsjednika Rusije Vladimira Putina.\n"Petrburški međunarodni ekonomski forum daje odličnu priliku za upoznavanje sa dostignućima ruske ekonomije. Zbog toga je za Republiku Srpsku važno da se predstavi u Sankt Peterburgu", rekao je Dodik.\nOn je napomenuo da su ključni dogovori sa Rusijom o učešću ruskih kompanija u projektima u Republici Srpskoj bili zaključeni na ovom forumu u Peterburgu.\n"Za nas je jako važno obnoviti pregovore o mogućem priključenju Republike projektu `Turski tok`", naglasio je Dodik.\nGlavna dešavanja na forumu u Peterburgu ove godine biće od 6. do 8. juna u kongresno-izložbenom centru "Ekspoforum".\nPetrburški međunarodni ekonomski forum je godišnji događaj u svijetu ekonomije i biznisa koji se održava od 1997. godine, a od 2006. godine pod patronatom i učešćem ruskog predsjednika.\nForum je postao vodećom svjetskom platformom za razgovor predstavnika biznisa, razmatranje ključnih ekonomskih pitanja koji stoje pred Rusijom, tržištima u razvoju u cijelom svijetu.\nDodik je 2. maja boravio u radnoj posjeti Ankari, gdje je na zajedničkoj konferenciji za novinare sa turskim predsjednikom Redžepom Tajipom Erdoganom, rekao da se BiH zalaže za pristupanje projektu gasovoda "Turski tok".\nMilorad Dodik gas turski tok\nTrocifren broj slučajeva u RS, treći dan zaredom - 27 u Banjaluci\nUpravo gledate POGLEDAJTE snimak obračuna na protestu! 0 Video Pre 12 h U Pionirskom parku kod Skupštine Srbije došlo je do međusobnog obračuna učesnika protesta .


Volonterske akcije kompanije NIS šire radost i donose osmehe\nVolonterskim akcijama uvek nastojimo da damo svoj doprinos kako bismo nekome ulepšali i olakšali život, a kada znamo da ćemo svojim delima pomoći onima kojima je pomoć najpotrebnija, zadovoljstvo postaje još veće.\nAkcijom „Ulepšajmo zajedno okolinu“ volonteri kompanije NIS, imali su priliku da urede prostor Udruženja roditelja i hranitelja dece i odraslih osoba sa invaliditetom „Altruist“ u Žablju i tom prilikom izmame brojne osmehe članova ovog udruženja.\nZajedničkim snagama, udruženi volonteri NIS-a funkcionisali su kao jedan. Saniranje oštećenog maltera na fasadi i ogradi, farbanje metalne ograde i kapije, kao i bojenje fasade za rezultat je imalo da se deca i mladi osećaju lepše u prostoru u kome borave. Dodatne aktivnosti volontera koje su podrazumevale sređivanje travnatih površina, čišćenje i obeležavanje parkinga ispred prostorija celokupnom prostoru dalo je lepšu sliku i dodatno usrećilo sve one koji ovde provode puno vremena.\nAnđelko Tomić, predsednik Udruženja „Altruist“ zahvalio se volonterima NIS-a koji su ulepšali prostor u kome borave korisnici udruženja.\n„U dnevnom boravku okupljamo skoro 30-toro dece i mladih sa invaliditetom i bitno nam je kako izgleda prostor u kome provode vreme. Veoma sam zadovoljan akcijom i trudom volontera NIS-a koji su doprineli da mesto na kome se okupljamo dobije lepši i prijatni izgled. Najvažnije je što su naši korisnici proveli dan u druženju sa ljudima koji su im izmamili osmehe na licima“, istakao je Tomić.\nSprovedena akcija NIS-ovih volontera u Žablju samo je jedna u nizu koje su realizovane od osnivanja kluba volontera čija je svrha, pre svega, pružanje pomoći socijalno ugroženim kategorijama, kao i zaštita životne sredine.\nPored akcije u Žablju, volonteri kompanije NIS svojim delovanjem uredili su ruski Nekropolj u Beogradu i oslikali hol Instituta za zdravstvenu zaštitu majke i deteta Srbije „Dr Vukan Čupić“.\nAkcije su obuhvatile i podelu novogodišnjih paketića deci u kraljevačkoj bolnici, Kliničkom centru u Nišu, SOS selu u Kraljevu i Domu za decu u Sremčici, kao i uređenje Fruške gore i keja na Tamišu.


Sport - Kragujevčani protiv Metalca u 11. kolu Super lige - Vesti iz Kragujevca i Šumadije - Pressek.rs\nSport Nedelja, 26. septembar 2021.\nNakon dvogodišnje pauze, fudbaleri Radničkog 1923 i Metalca ponovo će odmeriti snage u borbi za bodove, u utakmici 11. kola Linglong Super lige Srbije koja se igra u nedelju, 26. septembra, od 18 sati na stadionu kraj Despotovice u Gornjem Milanovcu.\nFudbaleri Radničkog su u usponu forme, vezali su dva uzastopna trijumfa, a pobeda u komšijskom derbiju omogućila bi im dalji proboj na superligaškoj tabeli.\nZa razliku od Kragujevčana, Milanovčani svakako ne mogu biti zadovoljni trenutnim plasmanom na tabeli, s obzirom da se nalaze na trinaestoj poziciji, sa skorom od osam osvojenih bodova iz isto toliko odigranih utakmica. Ipak, Metalac je oduvek bio ekipa koja zaslužuje maksimalan respekt, bez obzira na trenutne okolnosti koje možda ne idu u prilog Milanovčanima. Svesni su toga i u taboru Radničkog 1923, pa stoga očekuju rovovsku fudbalsku bitku.\n- Metalac je ekipa koju dobro poznajemo, budući da smo već imali priliku da se sastanemo sa njima u pripremnom periodu. To je jedna jako dobra i školovana ekipa sa velikim brojem talentovanih igrača. Sigurno je da nas očekuje još jedna veoma zahtevna utakmica, ali se dobro pripremamo i nadam se da ćemo ostvariti pozitivan skor na ovom gostovanju, najavio je Vladimir Radenković, šef struke Kragujevčana.\nTešku utakmicu očekuje i Saša Jovanović, ali je isto tako uveren da će njegova ekipa pronaći pravi način da uspešno odgovori predstojećem izazovu.\n- Pruža nam se lepa prilika da u Gornjem Milanovcu dođemo do treće uzastopne pobede, što bi zaista bila velika stvar za moral ekipe. Nadam se da ćemo uspeti da ponovimo igru iz prethodna dva kola i da ćemo doneti novu radost našim vernim navijačima, koji će, siguran sam, u velikom broju doći da nas bodre i na ovom gostovanju, ističe Jovanović.\nPrema rečima trenera Radenkovića, svi igrači su u konkurenciji za utakmicu u Gornjem Milanovcu. Pod znakom pitanja je samo nastup Marka Mirića, vodećeg strelca kragujevačkog tima u dosadašnjem delu prvenstva, koji je na utakmici sa Novim Pazarom dobio nezgodan udarac, zbog koga je bio primoran da napusti teren sredinom drugog poluvremena. Mirić je trenutno pod terapijama, a naknadni pregledi daće odgovor na pitanje li će iskusni fudbaler biti u stanju da pomogne klupskim saborcima u nedeljom susretu.\n· Nedelja, 26. septembar 2021. Kragujevčani pretrpeli poraz na Banjici\n· Ponedeljak, 27. septembar 2021. Trijumf Kragujevčanki u dramatičnoj završnici\nRukometaši Radničkog u 6. kolu gostuju u Pančevu\nKošarkaši Radničkog igraju protiv Sloge


Joksimović: Neotvaranje poglavlja politička poruka, moglo i bez nje – SveVesti.net\nJoksimović: Neotvaranje poglavlja politička poruka, moglo i bez nje\nMinistar za evropske integracije Jadranka Joksimović istakla je da „politička odluka pojedinih država članica, objavljena 26. juna, da ne daju saglasnost Srbiji da otvori nova poglavlja – iako ih imamo pet spremnih za otvaranje, je poruka koju smo razumeli u kom pravcu ide”, ali istovremeno smatra “da nije bila previše potrebna“.\nDodaje da priča o tome da nema dovoljno napretka u poglavljima 23 i 24 nije do kraja utemeljena u činjenicama jer takozvani non-pejper notira značajne aktivnosti u Poglavlju 23, posebno usvajanje medijske strategije koje je izuzetno značajan deo poglavlja.\nKada je reč o Poglavlju 24 u okviru kojeg se priča o bezbednosti, azilu, borbi protiv organizovanog kriminala, migracija, preovladava pozitivna ocena.\n“Puno toga smo već uradili, i očekujem da ćemo sa novom Vladom ubrzati naš evropski put i da će se svi više posvetiti reformskim obavezama iz procesa evropskih integracija kao što je baš tog dana predsednik Vučić najavio u Briselu“, naglasila je Joksimović.\n“Hrvatsko predsedavanje je završeno bez otvaranja novih poglavlja sa Srbijom, ali pravi Izveštaj o napretku, koji je odložen zbog pandemije koronavirusa, biće objavljen već na jesen tokom nemačkog predsedavanja, što će biti prilika da države članice na sveobuhvatniji način sagledaju napredak u reformama i da otvorimo i nova poglavlja. Naravno, zahvaljujemo se brojnim državama koje su dale podršku za otvaranje i nekoliko poglavlja, ali ovog puta saglasnosti svih država nije bilo”, dodala je.\nPrevious U Beogradu od sutra obavezno nošenje maski u zatvorenom, do daljeg bez dodatnih mera\nNext Vanredna situacija u Novom Pazaru, Kragujevcu, Tutinu i Vranju zbog korone


AUTO-LITIJA OD BEOGRADA DO CRNE GORE 23. AVGUSTA | SRNA\nBEOGRAD, 11. AVGUSTA /SRNA/ - Auto-litija u znak podrške građanima Crne Gore koji protestuju protiv usvajanja Zakona o slobodi vjeroispovijesti krenuće 23. avgusta iz Beograda i ići gotovo do granice sa Crnom Gorom, najavio je predsjednik Saveza Srba iz Crne Gore sa sjedištem u Beogradu Željko Čurović.\nČurović je rekao da će se učesnici litije okupiti 23. avgusta u 7.00 časova na parkingu ispred beogradskog Centra "Sava" odakle će krenuti put manastira Kumanica, koji se nalazi gotovo na samoj granici Srbije i Crne Gore.\nOčekuje se da bi litija, čiji je organizator i nosilac Savez Srba iz Crne Gore, trebalo da stigne do Kumanice do 13.00 časova.\nOn je za "Sputnjik" naveo da će se tamo okupljenima obratiti Njegovo preosveštenstvo episkop Mileševski Atanasije, po čijem se blagoslovu litija i održava, predstavnici zavičajnih udruženja, a biće organizovan i kulturni program.\nČurović je naglasio da je cilj da se da podrška zaštiti, ne samo Srpske pravoslavne crkve, već i zaštiti građanskih prava u Crnoj Gori.\n"Ovog puta su ugrožena građanska prava Srba, sutra mogu biti ugrožena prava drugih naroda ili nacionalnih manjina. Mi stojimo u zaštiti onoga što jeste ljudsko", objasnio je Čurović.\nOn je poručio da niko ne treba da se plaši manifestacija podrške Srpskoj pravoslavnoj crkvi i da "floskula o Velikoj Srbiji nema nikakve veze sa Srbima".\n"Mi smo jednokrvna braća, a to što je neko primio drugu veru ne mora da znači da smo različiti i da nam neko uvek baca kost da nas zavađa", rekao je Čurović.\nČurović je istakao da učesnici litije žele da upute jaku poruku svim građanima Crne Gore, ne samo Srbima i apel da na predstojećim izborima glasaju protiv režima, ne samo za srpsku opciju, kako bi na vlast došli "normalni ljudi koji će pružiti ruku pomirenja, i među Srbima, i među Crnogorcima, i među muslimanima, i među Albancima".\n"Naravno da nam je na duši i srcu da se obratimo našoj braći, rođacima, komšijama prijateljima Srbima da izađu na izbore jer 30. avgusta jeste `dan D`. Ako ostane kao što je do sada, sutra će biti ugrožena neka druga grupacija u Crnoj Gori", poručio je Čurović.\nU Crnoj Gori je krajem decembra prošle godine usvojen Zakon o slobodi vjeroispovijesti kojim je predviđeno da država postaje vlasnik svih vjerskih objekata izgrađenih do decembra 1918. godine, ukoliko se ne utvri da je neka od vjerskih zajednica stvarni vlasnik.\nUsvajanje tog zakona naišlo je na otpor pravoslavnih vjernika u Crnoj Gori zbog čega su organizovani molebani i litije širom zemlje, kao i u pojedinim gradovima u Republici Srpskoj i Srbiji.


Pisonero: Nema raspodjele po zemljama, samo preliminarni investicioni troškovi – Bankar.me\nNovember 15, 2020 EVROPA, MAKRO, SVE VIJESTI Leave a comment\nIako se očekivalo da će zemlje Balkana, među sobom podijeliti pomenutu sumu iz Brisela, to se, kako objašnjavaju iz EU neće uskoro desiti.\nPortparolka Evropske komisije Ana Pisonero, kazala je da trenutno postoje samo preliminarni ukupni troškovi, te da se za sada ne zna kakva će biti raspodjela novca među zemljama.\n“U ovoj fazi nije moguće obezbijediti alokacije po zemljama, jer postoje samo preliminarni ukupni investicioni troškovi. Takođe, mnogi projekti su prekogranični, regionalni su i koristiće čitavom regionu”, rekla je Pisonero za Pobjedu.\nKomesar za proširenje Oliver Varhelji rekao je nedavno da je zatvaranje „ogromnog jaza“ između ekonomskog razvoja Zapadnog Balkan i EU-fokus Evropske komisije – cilj Ekonomsko investicionog plana.\nEkonomsko investicioni plan Evropske komisije predviđa investicije od oko devet milijardi eura za šest država regiona Zapadnog Balkana, koje ukupno imaju oko 18 miliona stanovnika. Pri tom nije jasno koliko od toga će biti grantovi, a koliko krediti.\nHrvatska, koja je članica EU i ima četiri miliona stanovnika u narednih sedam godina ukupno će od EU dobiti 20 milijardi eura bespovratno da ulaže u svoju ekonomiju.\nNa pitanje postoje li posebni uslovi koje država mora da ispuni da bi bila dio ovog investicionog paketa, iz Evropske komisije napominju da će EU tražiti investicije koje mogu postati pokretači ekonomskog rasta i otvaranja novih radnih mjesta u regionu u vrijeme oporavka od krize nakon kovida.\n“Projekti moraju biti zreli kako bi se osiguralo brzo sprovođenje u kratkom i srednjem roku. Prioritet će biti identifikacija vodećih kompanija koje podstiču regionalnu povezanost i konvergenciju”, napominje Pisonero.\nOvo je, kaže Pisonero, posebno važno jer će Ekonomski i investicioni plan za Zapadni Balkan imati za cilj približavanje regiona EU i podsticanje regionalne saradnje radi stvaranja prijeko potrebnih radnih mjesta u korist preduzeća i građana.\n“Povezivanje, posebno u transportu i energetici, zelena tranzicija, posebno dekarbonizacija proizvodnje energije, digitalna transformacija, koja uključuje širokopojasni pristup Internetu, biće okosnica plana”, istakla je ona.\nU Briselu su prilikom predstavljanja tog plana upozorili da je jačanje investicija i ekonomskog rasta u regionu moguće jedino ukoliko zemlje primijene fundamentalne reforme, posebno u oblastima jačanja vladavine prava, borbe protiv korupcije i bolje javne administracije. To je podvukla i Pisonero, navodeći da investicije moraju biti praćene reformama.\n” Sve procedure u okviru Instrumenta EU za pretpristupnu pomoć III (IPAIII) biće pravilno poštovane za konačni odabir projekata koje će podržati IPA III. Investicije takođe idu paralelno sa reformama”, kazala je Pisonero, dodajući da je dobro upravljanje temelj održivog ekonomskog rasta.\n“Podsticanje investicija i ekonomski rast biće, dakle, mogući samo ako se Zapadni Balkan čvrsto opredijeli i sprovede temeljne reforme u skladu sa evropskim vrijednostima”, zaključila je Pisonero.\nPOJMOVIAna Pisonero finansijska pomoć EU pomoć EU\nSljedeći Samo Crna Gora još nije podržala: Mini Šenegen – vježbanje za EU


EXPRES VESTI - Obama: Sirija me i dalje proganja\nObama: Sirija me i dalje proganja\nVAŠINGTON - Američki predsednik Barak Obama priznao je da ga "nesposobnost" da okonča građanski rat u Siriji "i dalje proganja", ali je rekao da smatra da je njegovo odbijanje da interveniše bio ispravan izbor.\n"Uvek ima stvari za koje pomislim da bih voleo da sam bolje postupio, ali nema mnogo situacija gde pogledam unazad i kažem da je odluka koju sam zapravo doneo ili put kojim smo se kretali bio pogrešan", rekao je Obama u intervjuu sa istoričarkom Doris Kirns Gudvin.\nKao "dobar primer toga", Obama je naveo situaciju u Siriji koja ga, kako je rekao, "neprekidno progoni", prenosi AFP.\n"Rekao bih da od svih stvari koje su se dogodile tokom mog predsedavanja, znanje da imate stotine hiljada stradalih, milione raseljenih, čini me da se zapitam šta sam mogao drugačije da uradim u poslednjih pet, šest godina", rekao je Obama, koji će Belu kuću napustiti u januaru 2017. godine.\nOn je, ipak, rekao da su opcije za svrgavanje sirijskog predsednika Bašara al-Asada bile problematične, a da su konvencionalni argumenti o onome šta se moglo uraditi "pogrešni".\nObama je kritikovan zbog odbijanja da interveniše kako bi se okončali sukobi, u kojima je stradalo 300.000 osoba, ali i koji su omogućili Rusiji i Iranu da potvrde svoju moć na Bliskom istoku i izazvali izbegličku krizu, koja je destabilizovala Evropu, podseća AFP.\nK2_MORE_IN_THIS_CATEGORY « SAD: Danas presuda hakeru s Kosova, preti mu 25 godina robije\tU Izraelu razbijena gej parada »


Počinje isplata penzija za april, može i na kućnu adresu\nNaslovna Info Srbija Počinje isplata penzija za april, može i na kućnu adresu\n„Tim instrukcijama je Narodna banka Srbije želela da pomogne našim najstarijim građanima, koji zbog vanrednog stanja i mere zabrane i ograničenja kretanja nisu mogli da napuste svoj dom i odu lično u banku da podignu penziju i druga novčana sredstva“, kažu za RTS u Narodnoj banci.\n„S tim u vezi, Narodna banka Srbije je donela i posebnu instrukciju bankama kojom se produžava vremensko važenje Instrukcije o načinu privremene isplate penzija za lica s navršenih 65 i više godina života do 15. maja 2020. godine. Dakle, banke su dužne da još aprilsku penziju ukoliko je tako korisnik opredelio isplate na kućnu adresu korisnika ili ovlašćenom licu po jednokratnom punomoćju, kao što su to činile i za vreme vanrednog stanja i prilikom isplate penzije za prošli mesec“, navodi NBS.\n„Na taj način smo želeli da i pored toga što je ukinuto vanredno stanje, predvidimo meru kojom bi se dodatno doprinelo očuvanju zdravlja najstarije populacije, tako što bi imali mogućnost da odu ekspozituru banke da podignu penziju i da ne dolaze u kontakt s mlađim licima. Dodatno, verujemo da bi se time smanjile i nepotrebne gužve u pojedinim ekspoziturama“, navodi NBS.\nPogledaj: Ko će i dalje da radi od kuće, kako će se koristiti odmori…\npenzije na kućnu adresu\npenzije za april\nPrethodni tekstStarac (82) uhapšen zbog obljube osmogodišnjeg dečaka\nSledeći tekstČovek koji je od Palanke napravio varoš


Nove najviše zgrade u Novom Sadu - na Bulevaru Evrope? Soliteri do 20 spratova, plan pred građanima\nNovi deo grada između Novog naselja i Detelinare\nPlan generalne regulacije blokova uz Bulevar Evrope pokriva prostor od 21,5 hektara između Detelinare i Novog naselja.\nKako se navodi, ovaj prostor je predviđen za višeporodično stanovanje, opšte gradske i linijske centre, predškolsku i osnovnu školu, ozelenjeni trg i saobraćajne površine, prenosi 021.rs.\nPomenimo da su viši urbanistički planovi predviđali gradnju objekta do 13 etaža, uz mogućnost gradnje prostornih repera od 18 ili maksimalnih 20 spratova, kao i da bi najveći deo prostor trebalo da se realizuje na osnovu urbanističkih konkursa i da se i ovaj plan detaljne regualcije oslanja na ove smernice, prenosi 021.rs.\nbulevar evrope detelinara nekretnine Novi Sad novo naselje


KMF Leskovac uzeo meru ekipi iz Vršca - juGmedia\nU Sportsko-rekreativnom centru Dubočica u Leskovcu sinoć je odigrana odložena utakmica 17. kola Druge futsal lige Srbije u kojoj je KMF Leskovac savladao ekipu Foruma iz Vršca 9:5 (5:1).\nOdavno na jednoj utakmici nije viđeno četrnaest golova a raspoloženi su bili strelci obe ekipe. Prednjačio je najbolji strelac Druge futsal lige, Igor Stefanović koji je postigao četiri pogotka (13., 19., 38., i 40. minut)\nizdvojivši se tako na listi strelaca sa 25 postignutih pogodaka a u ekipi gostiju pokušao je da mu parira Bogdanović sa tri pogotka (24., 31. i 38. minut).\nZa ekipu iz Leskovca pogotke su postigli još i Micić u 2., Simonović u 7., Bojat u 11., Petrović u 23. i Vukojević u 32. minutu dok je Vlahović u 14. i 38. minutu postigao pogotke za ekipu Foruma.\nKMF Leskovac nalazi se na petom mestu Druge lige sa 27 osvojenih bodova i u narednom kolu, na svom terenu, u uvek zanimljivoj utakmici, dočekaće ekipu Zufa iz Bujanovca koja će naredne sezone nastupati u nižem rangu takmičenja.


Poseta ambasadora Indonezije - YU ECO RTV\nNaslovna / Društvo / Poseta ambasadora Indonezije\nGoran Pre 2 седмице\tDruštvo, Politika Napiši komentar 22 Pregledi\nGradonačelnik Subotice, Stevan Bakić ugostio je danas u Gradskoj kući ambasadora Republike Indonezije u Srbiji, sa kojim je razgovarao o ekonomskim, trgovinskim, kulturnim i turističkim potencijalima koje naš grad ima.\nGradonačelnik Bakić je rekao da ovo nisu prvi kontakti grada sa diplomatskim predstavništvom Indonezije i podsetio da su na ovom nivou razgovori vođeni 2012. i 2017 godine. Kako je istakao gradonačelnik, današnja Subotica ima mnogo veći potencijal, zahvaljujući političkom i ekonomskom ambijentu, nego pre 5 ili 10 godina. Gradonačelnik je podsetio da su nedavno vođeni razgovori između visokih predstavnika naših dveju zemalja, te da je tom prilikom, između ostalog bilo reči i o izvozu poljoprivrednih dobara iz Srbije, naročiti pšenice i jabuke što je od posebnog interesa za subotičke poljoprivrednike.\nAmbasador Indonezije u Srbiji, Nj. E. Mohamed Čandra Vidje Jude je nakon sastanka sa gradonačelnikom Bakićem rekao da je Subotica jedan od najlepših gradova u Srbiji sa velikim ekonomskim, trgovinskim, turističkim i kulturnim potencijalom. Ambasador je istakao da je za proširenje saradnje posebno važno susretati se sa ljudima i ostvariti saradnju.\nAmbasador Indonezije je prilikom posete našem gradu pozvao subotičke privrednike da učestvuju na “Trejd ekspo Indonesia”sajmu koji će biti održan u Đžakarti u oktobru.\nPrethodna Isključenja struje za sutra, 22. jun\nSledeća INFO BLOK 21.06.2022.


Edukacija o osnovama internet poslovanja – ICT Vesti\nEdukacija o osnovama internet poslovanja\n3. Decembra 2017. Vesti 0 Comments\nFondacija “Registar nacionalnog internet domena” (RNIDS) i kompanija „MadNet“ su, u saradnji sa Regionalnom privrednom komorom Južnobanatskog upravnog okruga, 28. novembra organizovali jednodnevnu besplatnu edukaciju za privrednike iz Pančeva i okoline. Ovaj događaj je još jedan u nizu koje Fondacija RNIDS organizuje širom Srbije, a domaćin ovog skupa je bio „MadNet“, ovlašćeni registar nacionalnih internet domena, ispred koga je prisutne pozdravio Nenad Orlić, vlasnik i direktor kompanije.\n„Oni koji misle da je to što imaju na društvenim mrežama njihovo – duboko se varaju“ – ovim je Predrag Milićević, rukovodilac Sektora marketinga i komunikacija u RNIDS-u započeo svoje predavanje. „Svako ko poveruje da je nešto na adresi facebook.com njegovo, nek proveri ko je vlasnik tog domena. Jer vlasnik domena je i vlasnik onog što je na njemu. Svaka društvena mreža ima svog vlasnika, koji u svakom trenutku može da promeni uslove korišćenja i da, zbog toga, ponosni „vlasnik“ fan stranice ostane bez ičega na Internetu“, rekao je Milićević i podsetio na primer jednog pisca i umetnika iz Amerike, koji je ostao bez svega na čemu je radio 14 godina, kada mu je Gugl bez ikakve najave izbrisao blog i lični nalog. „Pravo vreme da registrujete domen je kada vam poslovna ideja padne na pamet. Sve nakon toga može biti kasno“, podsetio je Milićević i savetovao prisutne da svoje poslovne ideje zaštite pravovremenom registracijom internet domena.\nDa poslovni veb sajt treba da bude osnova nečijeg poslovanja na Internetu, naglasio je i Dragan Varagić, bloger, onlajn strateg, profesionalni predavač i konsultant iz oblasti poslovne primene Interneta. „Najčešća greška privrednika je da skoro sav novac potroše na izradu sajtova i zaborave da je taj isti sajt potrebno i promovisati da bi ga ljudi posećivali i da bi se putem njega ostvarivala prodaja. Tehnička izrada sajta i početno kreiranje sadržaja za njega, ne treba da čine više od 30% ukupnog budžeta za sajt! Preostalih 70% treba uložiti u promociju i marketing“, rekao je Varagić. On je posebno naglasio važnost sadržaja i istakao da se on može podeliti na četiri osnovna tipa: informativni, promotivni, prodajni i kombinovani. Zavisno od toga šta su ciljevi nečijeg poslovanja, treba primenjivati (ili kombinovati) ove tipove sadržaja na poslovnim sajtovima, posavetovao je Varagić.\nMiloje Sekulić, osnivač i vlasnik agencije “Homepage” i član UO RNIDS se složio da je sadržaj važan za nečije poslovanje ali podsetio da ga treba objavljivati i na društvenim mrežama: „ Na ulici i u kafićima se družimo – pa tako i na društvenim mrežama. U kancelarijama radimo a u radnjama kupujemo – pa tako i na našim veb sajtovima. Ljudi na društvenim mrežama jesu, a na sajtove dolaze“. Upravo ovo treba imati u vidu prilikom postavljanja osnova sopstvenog internet poslovanja, što Sekulić smatra posebno važnim dok ističe: „Naša uža i šira porodica, društvo iz srednje škole, kolege sa posla – sve su to neke naše mikro društvene mreže. Upravo to nas podseća da su njihova osnova ljudi, i da u poslovanju najpre treba brinuti o ljudima i njihovim potrebama, a zatim o tehnologiji“.\nMeđutim, upravo je briga o ljudima najteži deo kada su promocija biznisa i oglašavanje na Internetu u pitanju. „Veoma je teško privući pažnju vaših potencijalnih kupaca u moru informacija kojima su ljudi svakodnevno izloženi. Posebno ako imamo u vidu da je prosečno trajanje ljudske pažnje jedva osam sekundi, što je kraće i od pažnje zlatne ribice. Tokom jedne sekunde na Internetu, obavi se više od 40.000 Gugl pretraga i čak 15% njih je potpuno novo“, istakla je u svom predavanju Jelena Ožegović, saradnica za marketing i komunikacije u RNIDS-u. Postoji put odlučivanja koji kupci prolaze od momenta kada shvate da im određeni proizvod ili usluga treba, pa do same onlajn ili oflajn kupovine. U svakom od ovih faza odlučivanja kupca, sa njim je moguće komunicirati na različite načine. „Zato je postavljanje ciljeva i planiranje možda i najvažniji deo svih promotivnih aktivnosti jednog biznisa“, podsetila je Ožegović.\nmadnet, privredna komora juznobanatskog okruga, rnids edukacija


Rezultati septembarske ankete o inflacionim očekivanjima\nKratkoročna i srednjoročna inflaciona očekivanja finansijskog sektora i privrede, prema rezultatima septembarske ankete, nastavila su da se kreću u granicama cilja (3 ± 1,5%).\nFinansijski sektor očekuje da će se inflacija za godinu dana unapred nalaziti tačno na centralnoj vrednosti cilja Narodne banke Srbije od 3,0%, a da će u septembru 2020. iznositi 3,2%. Inflaciona očekivanja privrednika iznose 2,6% i u kratkom i u srednjem roku.\nRadi transparentne komunikacije s javnošću, Narodna banka Srbije od maja 2015. redovno, mesečno, izveštava o inflacionim očekivanjima finansijskog sektora, privrede, sindikata i stanovništva. Izveštaj o rezultatima ankete o inflacionim očekivanjima i prateći materijali (metodologija istraživanja i anketni upitnik) dostupni su na veb-stranici Narodne banke Srbije u odeljku Publikacije, a odgovarajuće vremenske serije u odeljku Statistika


Izložba savremenih srpskih umetnica otvorena u Bronksu\nTanjug 29. januara 2022. 23:53\nVAŠINGTON – U galeriji Umetnickog centra Bronks River (BRAC) otvorena je izložba dela 11 umetnica iz Srbije nazvana „Among Women“ (Među ženama) – Savremena umetnost iz Srbije.\nKustoskinja izložbe je Amerikanka srpskog porekla Rejčel Klipa a postavka se u njujoršku opštinu Bronks preselila iz Pitsburga, gde se mogla videti od sredine septembra do sredine januara, javio je Glas Amerike.\nOdlagana godinu i po zbog pandemije, izložba „Among Women“ predstavila je američkoj publici radove savremenih srpskih umetnica koje fizički nisu mogle da prisustvuju otvaranju.\nRadovi koje je izabrala kustoskinja govorili su posetiocima o postojanju jedne žive, dinamične i raznovrsne scene na kojoj umetnice promišljaju o temama koje su vezane za specifični društveni trenutak i lokaciju – Beograd – ali se ujedno bave i univerzalnim temama izbeglištva, ženskog statusa, društvene tranzicije i uništenja prirode.\nAutorke izloženih radova su Šejma Fere, Bojana S. Knežević, Marina Marković, Tijana Radenković, Simonida Rajčević, Vahida Ramujkić, Milica Ružičić, Maja Simić, Nina Todorović, Anica Vučetić i Gordana Žikić.\nNjihov raspon godina je od 29 do 60, a većina pripada generaciji koja je sada u svojim 40-tim godinama.


U kom voću i povrću je najviše pesticida?\nM. D. 12. aprila 2016. 09:00\nVeć drugu godinu zaredom na prvom mestu spiska povrća i voća sa najviše ostataka pesticida ( ili „najprljavijih”) našla se – jabuka. Ovo su objavljeni rezultati ispitivanja koje već osam godina objavljuje američka organizacija za zdravstvenu bezbednost potrošača Environmental Working Group (EWG).\nOvo udruženje tradicionalno objavljuje godišnji spisak voća i povrća koje ima najviše i najmanje pesticida (liste „prljavih” i „čistih”). Na onoj od „15 najčistijih”, EVG je utvrdio da nijedan plod nije bio „pozitivan” na više od četiri vrste pesticida, a sedam odsto uzoraka imalo je samo jedan otkriveni pesticid, prenose mediji. Analize su otkrile da je ( nakon što je oprano i očišćeno) ostataka pesticida bilo u 67 odsto uzoraka testirane hrane (28.000 uzoraka). Osim jabuke u vrhu liste „prljavih” su celer (koji je godinama bio na prvom mestu) i čeri paradajz. Ono što se naglašava u saopštenju ove potrošačke organizacije je da se „spisak ne razlikuje puno od prošlogodišnjeg, tako da je vidljiva doslednost iz godine u godinu.”\nGodinu dana ranije izbijanje jabuke na prvo mesto ozloglašene liste bilo je pravo iznenađenje za kupce. Tamošnji stručnjaci iznose jednu od pretpostavki da su jabuke prskane nakon berbe kako bi što duže mogle da sačuvaju svežinu u skladištima. Javnost u Srbiji nedavno je obaveštena da su kontingenti jabuka iz Srbije zaustavljeni na granici sa Rusijom zbog povećane koncentracije pesticida iznad granice koje postavljaju ruski propisi. Neki od velikih proizvođača u razgovoru za „Politiku” smatraju da se tako nešto moglo dogoditi samo malim proizvođačima koji zbog nedostatka para za skupe preparate koriste jeftinije ali su prinuđeni da mnogo češće prskaju voće kako bi ga zaštitili. Kako se kraljica voća našla na nepopularnoj poziciji?\n– Zaštita jabuke od bolesti i štetočina je veoma složena i zahteva veliki broj prskanja različitim insekticidima i fungicidima. Ipak, dobijeni rezultati u izveštaju američke agencije nisu dovoljno jasni i precizni. Nije navedeno da li su ostaci samo detektovani, ili i registrovani u količinama većim od maksimalno dozvoljenih– objašnjavaju profesorke Poljoprivrednog fakulteta u Beogradu Milica Mojašević i Vesela Karan.\nRezultati najnovijeg, ovogodišnjeg izveštaja EFSA, koji obuhvata više od 12.000 kontrolisanih uzoraka jabuka pokazuju da je u Evropi nešto drugačija situacija. Samo su u 1,3 odsto uzoraka ovog voća registrovane količine ostataka bile iznad maksimalno dozvoljene. Ali učestalija je bila detekcija ostataka u – zobi, salati, kajsijama i jagodama i kretala se od oko dva do pet odsto u odnosu na ispitani broj uzoraka. Prema ovom istraživanju, u zemljama „trećeg sveta” , broj uzoraka sa količinama ostataka iznad maksimalne granice je oko 8,4 odsto. Kako u Srbiji nemamo pouzdane informacije jer, ističu na Poljoprivrednom fakultetu, ne postoji sistematski pristup kontrole ostataka pesticida u povrću i voću.\n– Prema našim saznanjima, još ne postoji sistematski pristup. Ispitivanja se sprovode sporadično ili u okviru posebnih projekata. Ovi rezultati nisu, nažalost, dostupni široj javnosti, a verovatno nisu ni objedinjeni– ističu sagovornice „Potrošača” dodajući da u Srbiji nemamo dovoljno jasnu predstavu o maksimalno dozvoljenim količinama ostataka pesticida u hrani.\nPre desetak godinu, kažu, postojala je inicijativa Ministarstva poljoprivrede da se u okviru jednog projekta počne sa uspostavljanjem elemenata sistema kontrole, pa pretpostavljaju „da će praćenje ostataka u hrani biti rešavano u okviru budućih projekata naših ministarstava sa EU” jer su za planiranje i realizaciju nadgledanja pored materijalnih sredstava, potrebni i drugi preduslovi, recimo, reprezentativni izbor uzoraka i pesticida koji će se ispitivati, obučenost kadrova, akreditovane laboratorije…\nSa druge strane, evropski potrošači, navode Mojašević i Karan, mogu biti relativno spokojni. Poslednji izveštaj EFSA ukazuje na tendenciju pada ostataka pesticida u povrću i voću. Ovaj problem, navode, u zemljama EU rešava se, pre svega, preventivnim merama vođenjem evidencije primene sredstava za zaštitu bilja tokom proizvodnje. U EU je uspostavljen sistem kontrole na nacionalnom nivou, a od 1996. godine i koordinisan na nivou svih zemalja članica.


KFOR uklonio dio barikada - GlasIstre Novine\nKFOR uklonio dio barikada\n01. kolovoza 2011 10:14\nranicni prijelaz sa Srbijom Brnjak na sjeveru Kosova otvoren je u nedjelju navecer pošto je to podrucje obišao njemacki general Erhard Buhler, zapovjednik mirovnih snaga na Kosovu (KFOR) koje su uklonile dio barikada, prenijeli su prištinski mediji uz vijest da su tijekom dana na Kosovu simbolicno spaljivani proizvodi iz Srbije.\nGranicni prijelaz Brnjak kod Zubinog potoka otvoren je za putnicke automobile i autobuse, a zatvoren za kamione i vozila koja prevoze robu iz Srbije. Kontrolu prometa obavljao je KFOR-a te pogranicni i lokalni policajci Kosovske policije. Granicni prijelaz Jarinje ostao je zatvoren za svaku vrstu prometa i pod nadzorom je americkih vojnika u sastavu KFOR-a.\nKriza na Kosovu izbila je kada su specijalne snage kosovske policije zauzele granicne prijelaze Jarinje i Brnjak koje drže Srbi na sjeveru Kosova kako bi osigurala provedbu zabrane uvoza robe iz Srbije. Priština je time odgovorila na blokadu kosovskih kamiona prema Srbiji, no srpsko stanovništvo blokiralo je prometnice. U nasilju je ubijen jedan kosovski policajac, a KFOR je u petak zatvorio oba granicna prijelaza.\nU nekoliko gradova na Kosovu, kao što su Uroševac i Podujevo, u nedjelju su na javnim mjestima spaljivani proizvodi iz Srbije, a gradani pozivani da bojkotiraju tu robu. Na bojkot su pozivali i predstavnici civilnog društva, a ministrica za trgovinu i industriju Mimoza Kusari-Lila izjavila je da se proizvodi iz Srbije mogu zamijeniti slicnima iz Albanije i drugih zemalja.\nSrbijanski parlament prihvatio je nocu na nedjelju Deklaraciju o Kosovu kojom osuduje sve oblike nasilja i poziva na mirno razrješenje krize.


Održan protest „Novi Sad protiv fašizma“ - Novi Sad\nOdržan protest „Novi Sad protiv fašizma“\n20:04:00 19.04.2021, Komentara: 0\nNovi Sad – Protest „Novi Sad protiv fašizma“,održan je okupljanjem vojvođanskih nevladinih organizacija i građana na Trgu slobode, a povod za okupljanje je napad na radijskog voditelja Daška Milinovića, koga su u petak napala dva muškarca i pokušala da ga udare u glavu. Policija je identifikovala napadače, a pred Osnovnim javnim tužilaštvom u Novom Sadu vodi se postupak protiv tri osobe osumnjičene za napad na novosadskog voditelja.\nFoto: Dalibor Stupar\nOkupljenima se, ispred Antifašističke koalicije, obratio voditelj Daško Milinović, koji je napadnut zbog, kako veruje, antifašističkih stavova koje iznosi u javnosti.\nU izjavi Tanjugu, Milinović je poručio da je Novi Sad antifašistički grad i da tamo gde ima mesta za fašiste, nema mesta ni za koga.\n- Ako nešto dobro može da proistekne iz onoga što se dogodilo u petak, to je da se pošalje poruka da to što sam ja vidljiviji bi trebalo da posluži da mi svi obratimo više pažnje na one koji su na meti fašista, na one koji nemaju nikakvu zaštitu - rekao je Milinović.\nOn je istakao da građani od 1991. godine žive u državi u kojoj moraju „imati oči na leđima“.\n- Nećemo da dopustimo da ljudi žive u strahu. Jasno je da smo svi ovde antifašisti. To je borba protiv siledžija, smatram sebe antifašistom jer sam uvek mrzeo siledžije i suprotstavljao se siledžijama. Dužnost je svakog da se suprotstavlja siledžijama - poručio je na Trgu slobode Daško Milinović i ocenio da u Srbiji postoji ogroman problem sa fašizmom, koji već decenijama ne može da se reši.\n- Dolazim iz antifašističke i partizanske porodice i ne dam da mi iz sećanja izbacuju naše heroje, a da nam razne bitange predstavljaju kao antifašiste - rekao je Milinović.\nNa skupu je došlo i do manjeg incidenta, kada je jedan mladić prišao sa odštampanim tvitovima Daška Milinovića koji su se delili na mrežama i kojima se pokušalo da se relativizuje napad na novinara. Mladić je pobegao nakon što je Milinović zgužvao tvitove.\nNovinar Boris Varga rekao je za N1 da je država ta koja stvara atmosferu u kojoj je legitimno napadati novinare i dodao da je važno izaći na ulice i iskazati protest.\n- Daško je cenjeni novinar i aktivista i mislim da svi mi ne branimo samo Daška, već ceo slobodarski koncept. Napad na Daška je napad na sve nas - rekao je Varga.\nNakon okupljanja na Trgu slobode, oko 2.000 građana krenulo je u protestnu šetnju do Keja žrtava racije.\nGotovo istovremeno kada su skup najavili građani koji zastupaju antifašističke ideje i protive se nasilju, na Keju žrtava racije bio je najavljen kontraskup nazvan „Odavanje počasti žrtvama srbomržnje i separatizma“, koji su organizovali ekstremni desničari.\nNdešto pre 18 časova okupilo se 30-ak pripadnika organizacije „Tradicionalisti“, koji su zapalili sveće kod spomenika žrtvama racije. Nešto kasnije policija ih je udaljila sa tog mesta, u pravcu Štranda, odnosno dalje od kolone koja je u tom trenutku dolazila sa Trga slobode.\nNa licu mesta su bili prisutni i policajci u civilu i pripadnici žandarmerije, kao i načelnik policije Slobodan Malešić.\nIzvor: novisad.com, N1, RTV, Tanjug\nRedovi ispred Poreske uprave zbog opomena za porez na imovinu\nGradska biblioteka slavi svoj dan, popust na učlanjenje\nPočele tople probe u okviru priprema za grejnu sezonu\nNovi Sad protiv fašizma\nPritisak: 1013.7 mb\nVetar: 2 m/s, W\nSub 11° - 26° Pretežno sunčano


Strane internet kompanije moraće da imaju kancelariju u Rusiji\nMOSKVA – Poslanici ruske Dume, donjeg doma parlamenta, usvojili su danas zakon čiji je cilj jačanje suvereniteta zemlje u oblasti internet komunikacija, a prema kojem će američki tehnološki giganti biti u obavezi da otvore kancelarije u Rusiji do januara 2022. ili će se suočiti sa kaznenim merama. Novi zakon, koji je usvojem posle trećeg čitanja u Dumi, zahteva od stranih veb sajtova koji u Rusiji imaju više od pola miliona korisnika dnevno da osnuju lokalnu podružnicu ili rusko pravno lice, prenosi Rojters. Izostanak takvog zahteva trenutno omogućava stranim sajtovima da zvanično ostanu izvan ruske jurisdikcije, naveli su autori zakona, javlja Tanjug. Veb sajtovi koji ne budu poštovali novi zakon biće označeni kao neusaglašeni pretraživači, i mogu biti isključeni iz rezultata\n14.04.2021 u 10:02\nRadionica na temu „Zaštita dece na internetu” održana je u KC „Čukarica” i prva je u nizu planiranih tokom ovog meseca, a priređuju se u saradnji sa akademcima Fakulteta organizacionih nauka. Predavači su bile studentkinje Kristina Petrović i Violeta Proševski. One su podsetile na razvoj informaciono-komunikacionih tehnologija, kao i na sve veću dostupnost interneta mladim osobama, što im omogućava nove vidove učenja, zabave, komuniciranja, ali i može doneti nove vrste rizika i nasilja. Imajući ovo na umu, moderatorke su ukazale na opasnosti koje vrebaju u virtuelnom svetu. One su na prvom času uputile roditelje kako da prate i kontrolišu svoju decu na popularnim društvenim mrežama. Majkama i očevima predočeno je koje društvene mreže postoje, kako funkcionišu i koji su to podaci koji\n14.04.2021 u 08:04\nDigitalizacija u Srbije pametan potez\nSvetski ekonomski forum (WEF) objavio je video prilog o Srbiji, odnosno o procesu digitalizacije u našoj zemlji, ističući da je taj pametan potez omogućio Srbiji da uštedi 180 miliona stranica papira. U videu-klipu koji je objavljen na Tviter nalogu Svetskog ekonomskog foruma, navodi se da je Srbija prešla na e-upravu 2017. godine, od kada građani mogu da pristupe uslugama javnih institucija onlajn. Ova promena, kako se navodi, dovela je do velikog pada upotrebe papira. Do danas, Vlada je uspela da sačuva 180 miliona stranica papira A4 formata, navodi Svetski ekonomski forum. „Ako to prevedete na drveće, struju i vodu što je potrebno da se proizvode taj papir, to bi značilo da smo od juna 2017. godine do danas uspeli da sačuvamo 900 tona papira, što je 18.000 drveća, 76 miliona


Naslovna/Banjaluka/Mještani Drakulića traže postavljanje “ležećeg policajca”\nU naselju Drakulić, mještani već duže vrijeme upozoravaju na opasnost zbog neodgovornih vozača u ulici Mlađe Ćusića, kod spomenika žrtvama pokolja iz 1942. godine.\nOva dionica predstavlja opasnost za sve učesnike u saobraćaju, a posebno najmlađe, a rješenje je, kako kažu građanim postavljanje “ležećeg policajca”.\nSa mještanima Drakulića je razgovarao poslanik u Narodnoj Skupštini Republike Srpske Goran Selak, koji je odlučio da gradskim vlastima uputi zahtjev za rješavanje ovog problema, odnosno za postavljanje “ležećeg policajca” kod spomenika.\n“Nedavno smo nažalost imali saobraćajnu nesreću upravo na tom dijelu, gdje je automobil udario dijete. Ne može se više čekati sa tim. Hvala našem narodnom poslaniku koji nas je saslušao i odmah reagovao, a vjerujem da će i Grad imati razumijevanja”, kaže nam jedan od mještana.\nPredsjednik Gradskog odbora Socijalista i narodni poslanik Goran Selak poručio je da takođe očekuje što skorije riješavanje ovog problema.\n“U pitanju je bezbjednost djece i vjerujem da nam je to svima prioritet nad prioritetima. Inicijativa je u ponedeljak dostavljena nadležnom odjeljenju za saobraćaj i puteve. Očekujem pravovremenu i adekvatnu reakciju od strane grada, te da ćemo zajedno doći do rješenja”, rekao je Selak.\nbezbjednost Drakulić Goran Selak saobraćaj vozač Vrijeme\nAplikacija “Građanska patrola”: Stiglo 25 prijava prvog dana\nU Banjaluci obilježen “Dan narcisa”\n„Proljeće u Banjaluci“: Pripremljeno više od 100 atraktivnih sadržaja


Pacoli: Potrebno je da i Evropa ispuni svoja obećanja - 03.09.2019, Sputnik Srbija\nPacoli: Potrebno je da i Evropa ispuni svoja obećanja\nKosovski ministar inostranih poslova u vladi u ostavci Bedžet Pacoli rekao je danas na Strateškom forumu na Bledu da Evropa mora da ispuni svoja obećanja jer... 03.09.2019, Sputnik Srbija\nKosovski ministar inostranih poslova u vladi u ostavci Bedžet Pacoli rekao je danas na Strateškom forumu na Bledu da Evropa mora da ispuni svoja obećanja jer neispunjavanje svodi šanse za evropeizaciju regiona "na nulu".\nPacoli je rekao da razume da zemlje regiona nose veliku odgovornost na svojim ramenima i da moraju da odrade svoj deo posla obezbeđujući građanima napredak u blagostanju, konstruktivne odnose sa susedima.\nKazao je i da zemlje regiona treba da se podržavaju u održavanju aspiracija regiona integracije u evroatlantsku porodicu.\nGovoreći o obećanjima EU podsetio je da je Kosovo i dalje jedino mesto u Evropi koje nema mogućnost da njeni građani putuju slobodno po starom kontinentu.\nTeško je držati u životu apstraktnu ideju evropeizacije ako EU ne ispunjava svoja obećanja, naveo je Pacoli.\nOn je pohvalio Sloveniju i Hrvatsku, članice EU i NATO, za pomoć u ekspertizi na evroatlantskom putu, a istovremeno je kritikovao Srbiju.\n"Imamo predstavnike zemalja u susedstvu koje imaju evropsko lice kada idu u Brisel, ali preduzimaju aktivnostima koje nemaju nikakve veze sa evropskim duhom. Ne možete da minirate susede, da se borite protiv postojanja jedne zemlje, sistematski ismejavati žrtve genocida", naveo je Pacoli.\n"Ajmo da radimo zajedno, da radimo lepe stvari zajedno u cilju mira. Srbiji i Kosovu hitno je potreban mir", rekao je Pacoli poručivši da Kosovo želi mir, da voli Evropu i da je spremno za novi početak.


Samostalno utovara i istovara kamione - Iz Hrvatske stiže autonomni viljuškar Tray (FOTO, VIDEO) - Pluton Logistics\nSamostalno utovara i istovara kamione – Iz Hrvatske stiže autonomni viljuškar Tray (FOTO, VIDEO)\n23. aprila 2022. 26. aprila 2022. Milica Milosavljevic\tautomatizacija, automatizacija u logistici, automatizovani viljuškari, autonomni logistički robot, autonomni viljuškari, Gideon, Gideon brothers, roboti i logistika, samovozeći kamioni, viljuškar bez vozača, viljuškar Tray\nAutonomni viljuškar Tray novo je „čudo“ startapa Gideon.\nOva hrvatska kompanija za robotiku i rešenja zasnovana na veštačkoj inteligenciji prošle sedmice predstavila je inovaciju koja štedi više od 80% radnog vremena zaposlenih. Trey utovaruje i istovaruje palete potpuno autonomno, a kako navode u Gideonu, radi sigurno, dosledno i pouzdano u dinamičnim okruženjima, u neposrednoj blizini ljudi.\n– Mi u Gideonu verujemo da automatizacijom najsloženijih operacija rukovanja materijalom možemo doprineti eksponencijalnom povećanju kapaciteta čovečanstva za transport tereta – rekao je Matija Kopić, izvršni direktor i suosnivač Gideona.\n– Svetu su potrebni novi načini rešavanja izazova. Naš novi način je da damo supermoći milionima ključnih radnika koji održavaju naše lance snabdevanja. Uz podršku naših kupaca, partnera i investitora, razvili smo novi model autonomnog mobilnog robota za utovar i istovar kamionskih prikolica, alat koji nadograđuje ljudski talenat – rekao je Matija Kopić.\nNovo rešenje za utovar i istovar kamiona kombinuje Gideonovu tehnologiju autonomije, softver za upravljanje operacijama koji je izuzetno jednostavan za korišćenje, kao i robusno, namenski razvijeno vozilo firme Infinity Machine & Engineering Corp.\nTrey pomaže preduzećima da ublaže nedostatak radne snage, povećaju kapacitete, kao i stabilnost i efikasnost procesa. Ovaj autonomni viljuškar značajno povećava sigurnost, smanjujući povrede na radu, kao i oštećenja robe i opreme. Zahvaljujući fleksibilnosti i prilagodljivosti Gideonove tehnologije, Tray je jednostavan za korišćenje, implementaciju i skaliranje, te ima minimalan uticaj na postojeću infrastrukturu, što dodatno poboljšava krajnji rezultat, navodi se u saopštenju.\n← Infrastruktura železnice prodala 40.000 tona starih šina, skretnica, kolosečnog pribora…\nZANIMLJIVOSTI: Fakultet pokrenuo sopstveni web-shop →